Ridley Scottek Kevin Spaceyren eszenak kenduko ditu amaituta zuen film batean\nSexu-erasoak egotzi dizkiote\n"All the Money in the World" abenduaren 22an estreinatuko dute, baina hainbat aktorek sexu-jazarpena egotzi diote Spaceyri azken asteotan.\nKevin Spacey aktorea. Argazkia: EFE.\nRidley Scott zinemagileak Kevin Spacey aktorearen eszena guztiak kenduko ditu "All the Money in the World" pelikulatik. Christopher Plummer eskarmentu handiko aktoreak egingo ditu Spaceyren eszenak, ondorengo bi asteotan; filma abenduaren 22an da estreinatzekoa.\nSpaceyri sexu-jazarpena eta sexu-abusuak egotzi dizkiote hainbat aktorek, zuzendarik eta zinemako langilek azken asteotan, eta horrek arriskuan jar zezakeen film hori estreinatzeko aurreikusita zegoen data. Scottek eta Sony estudioak, baina, ez dute filma estreinatzeko data aldatu nahi, Deadline espezializatutako blogak jakitera eman duenez.\nSpaceyk John Paul Getty aberats okituaren papera egin du pelikulan; papera bigarren mailakoa zen, eta pertsonaia ez zen asko agertzen pantailan, baina oso garrantzitsua zen. Plummerrek egingo du orain.\nSony estudioak publizitate-kanpaina handia zuen prest pelikularen harira, Oscar sariei begira; izan ere, Spaceyk aukerak zituen golardo horietan saria eskuratzeko. Variety aldizkariak berriki jakinarazi duenez, baina, plan horiek guztiak bertan behera utzi zituzten aktorearen aurkako akusazioak zabaldu zituztenean.\nMark Whalberg eta Michelle Williams "All the Money in the World" pelikulako protagonistek ere parte hartuko dute eszena berri horiek filmatzeko lanetan. Dena den, blog horrek aipatutako iturrien arabera, oraindik garaiz daude hori egiteko, Gettyren pertsonaia bakarrik agertzen baita eszena askotan.\nAstelehenean, filmeko arduradunek erabaki zuten ez zutela Los Angeleseko AFI festibalean estreinatuko (festibal horri amaiera emateko estreinatu nahi zuten bertan). Sony etxeak hartu zuen erabaki hori, ez baitu nahi Spaceyren inguruan sortutako polemikak pelikularen estreinaldia hondatzea, ezta taldeko gainerako kideen lana ere.\nFilmean, John Paul Getty handikiaren ilobaren bahiketaren istorioa kontatzen dute, benetan gertatu ziren gertakari batzuetan oinarrituta baitago.\nSexu-erasoa egotzi diote\nSpaceyk bi Oscar irabazi ditu, baina haren ibilbidea eta ospea zalantzan daude egun; izan ere, sexu-erasoak egotzi dizkiote azken asteotan hainbat aktorek, zuzendarik eta zinema-langilek.\nAnthony Rapp aktoreak 1986an gertatutako sexu-jazarpen batengatik salatu zuen Spacey, duela aste batzuk; ondoren, "House of Cards" serieko zortzi langilek edo langile ohik bat egin dute Rappen akusazioarekin, baita Roberto Cavazos aktore mexikarrak eta Tony Montana zuzendariak ere. "The Usual Suspects" 1995eko filmeko protagonistak, antza, hainbat aldiz eragin ditu sexu-jazarpenak edo sexu-erasoak.\nSpaceyk barkamena eskatu zion Rappi, eta "azterketa eta tratamendua" bilatuko dituela nabarmendu zuen. Halere, Netflixek aktorearekin zituen lotura guztiak hautsi zituen, Gore Vidal idazlearen gaineko film baten proiektua bertan behera utzi zuten, eta "House of Cards" seriearen seigarren denboraldia filmatzeko lanak eten ditu eta Spaceyren pertsonaia "hiltzea" aztertzen ari da, aurrera egin ahal izateko.


pictures 4055 visits\tUse the left and right arrows on your keyboard to navigate the album 123\t1 . Maurizio Galante Haute Couture spring/summer 2012\n2 . Maurizio Galante Haute Couture spring/summer 2012\n3 . Maurizio Galante Haute Couture spring/summer 2012\n4 . Maurizio Galante Haute Couture spring/summer 2012\n5 . Maurizio Galante Haute Couture spring/summer 2012\n6 . Maurizio Galante Haute Couture spring/summer 2012\n7 . Maurizio Galante Haute Couture spring/summer 2012\n8 . Maurizio Galante Haute Couture spring/summer 2012\n9 . Maurizio Galante Haute Couture spring/summer 2012\n10 . Maurizio Galante Haute Couture spring/summer 2012\n11 . Maurizio Galante Haute Couture spring/summer 2012\n12 . Maurizio Galante Haute Couture spring/summer 2012\n13 . Maurizio Galante Haute Couture spring/summer 2012\n14 . Maurizio Galante Haute Couture spring/summer 2012\n15 . Maurizio Galante Haute Couture spring/summer 2012


Erronka berriei aurre egiteko prest gaude? | Informazio teknologien adimentsuaren erabilera\n← Ez eraman tableta edota mobila komunera\nBretxa digitala, nola desagerrarazi? →\nErronka berriei aurre egiteko prest gaude?\nPosted on Iraila 28, 2015\tby didakneteuskaraz\nZerbait arraroa ikusten duzu argazkian?\nIkasturtea gogotsu eta teknologia berrien erronkei aurre egiteko asmoaz hasiko dugu. Lehenengo erronka da teknologia horiek zentzuz erabiltzen saiatzea; hasteko, beraz, arrisku berri bat hartuko dugu abiapuntu: selfiak.\nGaur goizean irakurri dugu selfiek marrazoek baino jende gehiago hiltzen dutela. Berri horren harira, kasualitatez, Didaknet-en jaso ditugu bederatzi eta hamabi urteko neska biren honako argazki hauek. Irudi horietan neska horiek selfiak eta argazkiak egiten agertzen dira etxeko teilatuko tximinien artean. Gogorarazi nahi dizuegu aurten 12 pertsona hil direla selfiak egin bitartean.\n“Roofing” edo “skywalking” egiten, tximinien gainean selfie arriskutsuena egiten dute\nBeraz, galdera da: Noraino helduko da argazkirik izugarriena lortzeko obsesioa? Arazo horren funtsa egoa da. Mota horretako irudi batek miloika “atsegin dut” izan lezake edozein sare sozialetan, baina zein da prezioa? Heriotza, batzuetan. Badaude, gaur egun, itxi behar izan diren animalia-parkeak jendeak hartzekin sefiak atera nahi izateagatik, baita eraikin istorikoetatik eta mendietatik erori direnen kasuak ere edo trenek azpian harrapatu dituzten pertsonak…\nSen ona galdu dugu eta erakuslehioko manikiak izango bagina bezala bizi gara, arropa ikusgarrienak jantzita mundu guztiak ikus gaitzan. Lehen, esaterako, arreta deitzeko nahikoa izaten zen abodominalak, ipurdia edota arropa izugarria erakustea; orain, ordea, gero eta erronka arriskutsugoak eta zentzurik gabekoak behar ditugu.\nErronka arriskutsu horiek modan jartzen dituztenak ez ditugu ahaztu nahi. Mundu birtual honetan, adingabeek ere parte hartzen dute eta batzuetan ez dute izaten behar den heldutasuna gonbidapen horiek errefusatzeko. Erronka horiek pertsona ausartak direlako seinaletzat hartzen dute zenbaitek eta klasekideen artean ospe “ona” lortzeko aukera paregabea. Hori dela eta, horrelako jokabide arriskutsuei eutsi baino lehen ondo pentsatu eta kontuan hartu behar dira ondorioak, zeren horietako bat heriotza izan baitaiteke .\nPost hau Internet atalean eta Alfaro, Andrea, heriotza, movila, selfiak, smartphone laburpen hitzekin publikatua izan da. Gogokoetara gehitzeko lotura iraunkorra.


Ongietorri 11dok proiektuaren webgunera! | 11dok\nOngietorri 11dok proiektuaren webgunera! 2013(e)ko Otsailak 5\nBegien aurrean daukazun webgunea egunerokotasunean euskaraz bizitzen lagunduko dizun tresna bat da. Bertan aurkituko dituzu hainbat jarduera ezberdinetarako beharrezkoak diren dokumentuak, berauek sortzeko gomendioak edo laguntza-fitxak, euskararen inguruko kontu interesgarriak eta beste hainbat baliabide.\nEsan bezala, eskaintza zabala egiten dizugu 11dok-en, baina gure asmoa haratago ere badoa. Aipatutako guztia zure eskura jartzeaz gain, zure proposamen eta gomendioak ere jaso nahiko genituzke; ea agiriren bat faltan bota duzun, aldaketaren bat proposatu, informazio gehiago eskatu… Gure asmoa webgune honetako komunikazioa bi norabidetakoa izatea da, batak bestea elikatzea, alegia.\nBeraz, izan zaitez ongi etorria 11dok-era, euskararen erabileran beste pauso bat izateko sortu den webgune honetara. Hemen aurkituko duzuna erabilgarria izatea espero dugu, eta guztion artean osatuz eta hobetuz joatea da nahiko genukeena. Beste barik, sartu, kuxkuxeatu eta ezagutu gaitzazu.\nEuskaraz ikasteko dirulaguntzak →


Josu Erkoreka sailburuaren agurra - Gobernantza Publiko eta Autogobernu Saila - Eusko Jaurlaritza - Euskadi.eus\nJosu Erkoreka sailburuaren agurra\nGobernantza Publiko eta Autogobernu Saila osatzen dugun pertsona-taldearen buru izateko ohorea dut. Guretzat, benetako erronka da gure ardurapeko zeregin guztiei heltzea, helburu komun baten azpian: euskal herritarrei eskaintzen dizkiegun zerbitzu publikoak etengabe hobetzea, modernizatzea eta garatzea.\nGuztion artean arduratzen gara euskal administrazio publikoen prozeduraren eta antolaketaren araubideaz, baita politika publikoak definitzean eta gauzatzean Euskal Gobernantza Publikoa aplikatzeko eredua diseinatzeaz ere. Lege eta erregelamenduei jarraikiz zuzentzen ditugu sailari atxikitako erakunde autonomoak, zuzenbide pribatuko ente publikoak eta sozietate publikoak. Gainera, sail anitzeko zerbitzuak eta informazio-sistema eta telekomunikazio korporatiboak kontrolatzen ditugu.\nKalitateko herri-administrazio bat eskaintzeko ere egiten dugu lan. Gure langileen profesionalizazioaz eta prestakuntza etengabeaz arduratzen gara, bai eta herritarrei arreta hobetzeaz ere, kalitate handienekoa izan dadin. Gure gain dugu Euskadiko Herri Administrazioa modernizatzeko eta hobetzeko ardura.\nGure Sailean daude Zerbitzu Juridiko Zentralak, non autonomia garatzeko politikei heltzen baitiegu, bai eta jardun legal, juridiko eta administratiboaren kudeaketatik eratorritako beste zenbait funtzioei ere.\nAzkenik, gure erantzukizunpean daude Erakunde Publikoekin, Legebiltzarrarekin eta Arartekoarekin harremanak eta Euskal Herriko Agintaritzaren Aldizkariaren koordinazioa.\nGozamena da egunero alor horiek hobetzen jardun ahal izatea; laburbilduz, erabat betetzen nau pertsonekiko gero eta konpromiso handiagoa duen Gobernu bat lortzeko bidean aurrera egiten laguntzea.


Uzbekistaneko talde bat eta Ekuadorreko beste bat izango dira Andra Mari eta Oinarin Dantza Taldeekin arituko direnak Folklore Bizian festibalean bihartik aurrera\nParte hartu arrekontuetan\nGaur eguerdian, Iñigo Hernando, Galdakaoko Alkateak, Folklore Biziaren jaialdian parte hartuko duten taldeei harrera egin die. Uzbekistaneko "Sabo" folklore taldea eta Ekuadorreko "Somos cultura viva" taldea izango dira, datorren uztailaren 17, 18 eta 19an parte hartuko dutenak Folklore Bizian festibalean, herriko Andra Mari eta Oinarin dantza taldeekin batera. Ekintza hau Andra Mari Eusko Dantza Taldeak antolatzen du, Galdakaoko udalaren eta Bizkaiko Foru Aldundiaren laguntzaz.\nErdi Asia da, mundu mailan, herri desberdinak gehien nahastu ziren inguruetako bat. Oraingo Uzbekistaneko lurraldea elkartrukerako lekua izan zen. Europa eta Txina lortzen zituzten zetaren bide handiak elkartzen ziren puntua zen, Kokand, Samarkanda eta Boukhara oasiak zeharkatu ondoren.\nAntzina, uzbekistandarrek harreman komertzialak eta kulturalak zituzten Txinarekin, Indiarekin, Iranekin, Herrialde Arabiarrekin, Mediterraneoko herriekin, Ekialdeko Europarekin, Kaukasokoekin eta Siberiarekin. Munduaren erdigunea ziren eta, batez, ere, sekula izan den kultur nahasketarik onenaren bihotza ziren.\nBestalde, "Somos Cultura Viva" Folklore Taldea 2003ko azaroaren 10ean sortu zen. Konpainiak, hamasei urteotan, gazteei aukera eman die, tailer, mintegi, aurkezpen eta nazioarteko festibaletan parte hartuz, Ekuadorreko kulturaren balioarekin identifika daitezen.\n« Somos Cultura Viva » folklore-taldea bi etniak osatzen dute, baina nagusiki, mestizoak dira. Horrek aukera ematen die programa eder bat eskaintzeko, artistikoki ondo asmatutako taldea osatuz, herrialdeko eskualde guztietako musikak eta dantzak erakutsiz, Ozeano Bareko kostaldetik Amazoniako « oihan » beteraino, Inken kulturako santutegietako bat.\nUztailaren 17an eta 18an, 20:30ean Kurtzeko frontoian\n"Sabo" eta Ekuadorreko "Somos Cultura Viva" folklore-taldeak, Andra Mari Dantza Taldearekin batera arituko dira (Euskal Herria).\nUztailaren 19an, Unkinako kiroldegian, 20:30ean:\n"Sabo" eta Ekuadorreko "Somos Cultura Viva" folklore-taldeak, Oinarin Dantza Taldearekin batera arituko dira (Euskal Herria).\nEgun horietan, saioak izan aurretik, gonbidatutako taldeak herriko kaleetatik ibiliko dira, Folklore Bizian festibalaren edizio berriari kolorea eta giroa berotuz.


[Bideoa eta galeria] Herri txikia izanik, handiak dira lezoarrak : Oarsoaldeko Hitza\n'Herri txiki infernu handi' saiorako bi grabazio egin dituzte Lezon, gaur bigarrena. Hamarnaka eta hamarnaka herritar gerturatu dira frontoira saioan ateratzeko asmoz.\nFrontoia lepo zegoen grabaziorako.\nIlara ikaragarria eragin du ETB1eko Herri txiki, infernu handi telesaileko saioaren bigarren grabazio egunak. Irekia zen gaurko saioa, baina mugatuak ziren lekuak, eta20:00etan zabaldu badituzte ere Bekoerrotako frontoiko ateak, bi ordu aurretik hasi da jendea lekua hartzen, saioaren grabazioa lehen eskutik jarraitzeko.\nZuhaitz Gurrutxaga eta Mikel Pagadi aurkezleek txalo zaparrada dezente lapurtu dizkiete lezoarrei, baita Sebastian Lizaso bertsolariak ere. Kopletan zer esan duen jakiteko, ordea, ETB1ek saioa eman arte itxaron beharko da.\nBesteak beste, Mikel Susperregi, Enrike Arizaga, Juanito Elorza, Joakina Gaztelumendi edo Martxer Legorburu lezoarrak elkarrizketatu dituzte saiorako, eta kroketak ere azaldu dira hor nonbait. Norenak diren jakiteko ere saioa telebistan eman arte itxaron beharko dute, gaur frontoira hurbildu direnak dagoeneko jakinaren gainean badaude ere.\nHerritarrei egindako grabazioa ere lehen eskutik ikusi dute gaur frontoira joan direnek, eta gogotik egin dute barre. Aurreko asteko elkarrizketekin eta gaur grabatzen ari diren saioarekin osatuko dute atala. Lezo herri txikia izango da baina handiak dira gero trapujaleak, eta hala erakutsi dute.\nHerbehereetan dira Pasaia Lezo Lizeoko ikasleak\nOrereta Ikastola: zuretzako egina


ponentes / Jornadas AVS Euskadi\nRetos de la rehabilitación urbana en el siglo XXI\nCECODHAS Housing Europe-ko Politika sozialen eta Hiri garapen jasangarrirako koordinatzailea.\nBordeleko Ikasketa Politikoen Institutuan, Stuttgart-eko Unibertsitatean eta Lovaina-ko Unibertsitate Katolikoan Gizarte eta Zientzia Politikoak ikasi ditu. 2007-tik Europako Batasuneko gizarte politiken bateratzailea da. Europako zenbait ekimenetan parte hartu du kohesio politiken arloan (URBACT, IEE). URBACT gaietan, hiri garapen jasangarritasunean eta gutxietsitako auzoen gizarteratzean aditua da. Europako GKEen Sareko Giza Plataformako kidea da (2011-2013).\nTxostena: "Birgaitzerako finantzabideak Europan"\nHitzaldia hemen sakatuz (360Kb)\nSustapen Ministerioko Arkitektura, Etxebizitza eta Lurzoru zuzendaria.\nZuzenbidean lizentziatua, Madrileko udaleko Hirigintza eta Etxebizitza ordekari izan da, Etxebizitza eta Lurzoruko udal enpresako presidentea eta Madrileko Udal Federazioko presidente ordea. Villaviciosa de Odón-eko alkatea izan da (1991-1999); Madrileko Erkidegoko Gizarte Zerbitzuetako sailburua (1999-2003); Madrileko Udaleko Ekonomia eta Herri Partaidetza arloko zinegotzia (2003-2004) eta Hirigintza, Etxebizitza eta Azpiegitura arloko zinegotzia (2004-2011). Erantzukizun lanpostuotatik Madrileko azpiegitura eta hiri eraldatzerako proiektu apartak zuzendu ditu.\nTxostena: "Birgaitze arloaren erronka nazionalak"\nHitzaldia hemen sakatuz (900Kb)\nEusko Jaurlaritzako Etxebizitza sailburuordea.\nMaría Covadonga Solaguren Santamaria Eusko Jaurlaritzako Etxebizitza sailburuordea da eta Zuzenbidean lizentziaduna, Administrazio Berezian teknikaria eta Bizkaiko Foru Aldundiko funtzionarioa.\nTxostena: "Birgaitze arloaren erronka autonomikoak"\nHitzaldia hemen sakatuz (12Mb)\nArkitektoa eta Carlos III Unibertsitateko Pascual Madoz Institutoko irakasle eta kidea.\nArkitekto, hirigile eta Lurralde Antolamenduan teknikaria, hirigintza, irakaskuntza eta administrazio publikoetan goi mailako karguak (Valentzia Autonomia Erkidegoko Hirigintza eta Lurralde Antolamendu zuzendari nagusia eta Almeriako Udal Hirigintza zuzendaria) aldizkatu ditu. Proyectos de Actuaciones Urbanas, S.L.P.-ko Bazkide-Zuzendari Teknikoa da, liburu idazlea eta hirigintza arloko zenbait legeren erredakzioan parte hartu du.\nTxostena: "Berrikuntza tresneriak hiri bigaitze eta birsorkuntzan"\nUsadiozko hirigintza legegintzak finkatutako hirian esku hartzeari ez dio jaramonik egin garapen berrien eraginez. Gaur egun, higiezinen krisialdiak eta produktu stockak hiri kudeaketarako tresneri berritzaileak behar ditu esku-hartzearen kaudimena bermatzeko: hornidura jokaerak, higiezinen konplexuak, ordezko eraikitze eta birgaitzea; gutxi ezagutzen diren eta are gutxiago erabiltzen diren tresneriak.\nHitzaldia hemen sakatuz (1Mb)\nBidebi Basauri-ko zuzendari gerentea.\nZuzenbidean lizentziaduna, Higiezin-jabego agentea eta Eusko Jaurlaritzako funtzionarioa. 20 urtetik gora egin du Eusko Jaurlaritzako Etxebizitza Sailean, Lege Aholkulari eta Lur Egintza arduradun gisa. Euskal Lurzoruaren Legearen eta etxebizitza babestuaren araudi osogarriarren idazleetako bat izan da.\nTxostena: "Hiri birgaitzerako baliabideak Euskal Herriko Lurzoru eta Hirigintza 2/2006 legean"\nHitzaldia hemen sakatuz (19Mb)\nZaragoza Vivienda-ko Hiri-birgaitze eta Bizitegi Berrikuntzarako egitasmo arduraduna.\nArkitekto hirigilea, birgaitzeari lotutako proiektu europarretan parte hartu izan du. Cecodhas-eko energia eta eraikuntzako adituen taldeko kidea, birgaitze arloko arautegi berrirako talde teknikoaren koordinatzailea izan da (Etxebizitza Ministerioa) eta Habitat Hobekuntzarako Frantziako Agentzia Nazionaleko aholkularia da.\nTxostena: "Egin berriko saiakuntza Zaragozan: Hiri-birgaitzearen kudeaketarako eredu berrien bila"\nAzken urteetan, Zaragoza hiriak ekimen pribatuko birgaitzea bultzatzeko kudeaketa eredu berritzaileak jarri ditu martxan. Egindakoari buruzko hausnarketak kolokan jarri du eredu berdinaren jarraipena eta, ondorioz, kudeaketa eredu berriak ikertzeko eta garatzeko lanaren beharra utzi du agirian, hirien birziklapenari aukera emanaz, beti ere egungo araudi eta egoera ekonomikoa kontutan hartuta.\nHitzaldia hemen sakatuz (11Mb)\nUdal arkitektoa Basaurin.\n2008tik udal-arkitektoa da Basaurin. Hiri-antolamendurako Plan Nagusiaren hurrengo berrazterketarako koordinatzailea. Udal-arkitektoa ere izandakoa da Usurbil-en eta 2001. urtetik hiri egitasmo arkitektonikoen idazkeran parte hartu izan du.\nTxostena: "Lekuko esperientziak: Hurrengo hiri-erronkak Basaurin"\nHitzaldia hemen sakatuz (69Mb)\nLuis Gerado Ruiz Palomeque\nArkitekto eta Madrileko ETSAn irakasle.\nArkitekturan doktorea eta Egitura Saileko irakaslea Madrileko ETSAn. Etxebizitza arloko ikertzaile arduraduna izan da "Hiri birsorkuntza integraturako plan eta programen diseinu eta ebaluaketarako Estrategia" ikerketan. Birgaitze lanen arduraduna izan da bizitegi eraikin eta eraikin bereizietan eta solairu berriko bizitegi eraikuntza eta eraikuntza bereiziak zuzendu ditu.\nTxostena: "Madrileko Caño Roto Bideratutako Herrixkaren birgaitze integrala: hiri multzo handietarako esku-hartze eredua"\nEraikitako higiezinen birgaitze arloak inbertsio, lanpostu sorrera eta merkataritza bultzatzeko gaitasun aparta dauka. Caño Roto Bideratutako Herrixkaren birgaitze integralak Birgaitze Gune gutxitan zabaldutako eraginkortasuna maila lortu du.\nJarduera bidea eredugarria izan da eta saiatutako eredua izanik, fidagarria ere bada antzeko birgaitze guneetan arrakastaz orokor bihurtzeko.\nHitzaldia hemen sakatuz (3Mb)\nArkitektoa eta Sabadell-eko VIMUSA-ko zuzendari teknikoa.\nVIMUSA, Habitatges Municipals de Sabadell-eko zuzendari teknikoa eta barne proiektuen Saileko kidea, BOEen eraikuntza eta hornikuntza integralerako. Berak Sabadell-en zuzendutako babes ofizialeko etxebizitzen eraikin bat aukeratua izan zen Espainia ordezkatzeko 2002ko Oslo-ko Green Building Challenge nazioarteko topaketan.\nTxostena: "Eraikuntza eta birgaitzerako jasangarritasun irizpideak. VIMUSAren saiakuntza"\nTxostenak VIMUSAren esperientzia azalduko du Sabadellen garatutako eraikuntza jasangarriaren arloan, kontzeptu, irizpide eta sistemak aipatuz.\nVimusa, Habitatges Municipals de Sabadell, hiri horretako hirigintzarako enpresa publikoa da.


“Erritmoa kontrolatzea oinarrizko baldintzetako bat da lasterketa on bat egiteko, baina badira errendimenduan asko eragiten duten kanpo-faktoreak eta horietako bat da eguraldia” | Policlínica Gipuzkoa\n“ Zure lehenengo Behobia bada, hasi lasterketa 15-18 kilometrotan mantendu ahal izango duzun erritmo batean; aldiz, zure bosgarren edo hamargarren Behobia bada eta ibilbidea ezagutzen baduzu, garrantzitsuena azken 5 kilometrotarako indarrak gordetzea da” gomendatu du Enrique Pérez de Ayala Policlínica Gipuzkoako Kirol Medikuntzako zerbitzu-buruak.\nEspezialistaren esanetan “erritmoa kontrolatzea oinarrizko baldintzetako bat da lasterketa on bat egiteko, baina badira errendimenduan asko eragiten duten kanpo-faktoreak eta horietako bat da eguraldia. Beste urte batzuetan ikusi den bezala, horrek jukutria gaiztoak egin diezazkiguke. Hidratazioa kontrolatzea ezinbestekoa da horrelako proba batean”.\n“Muskulu-uzkurduraren mekanismoak beroa sortzen du. Ariketaren intentsitatea zenbat eta handiagoa izan orduan eta bero gehiago produzitzen da —ziurtatu du kirol-medikuak—; hamabi kilometro/orduko lasterketa batean (5 min. /Km.) organismoak askatzen duen beroa 15 Kcal/minutu ingurukoa da. Gorputzeko tenperatura maximo fisiologikoaren (40-41 gradu) oso gainetik dauden balioetan egongo litzateke denbora laburrean tenperatura erregulatzeko mekanismoak erabiliko ez balira”.\nHalaber, Enrique Pérez de Ayalak zenbait edari aipatzen ditu izerdiarekin galtzen duguna arintzeko “kirolariak 250 mililitro inguru izerdi gehiago eragin dezake orduko, baldin eta hilabetez behintzat giro beroan entrenatu badu. Ondorioz, egoera berezietan izan ezik, jarduera fisikoarekin likido gehiago galtzen dira gatz mineralak baino. Edari hoberena gatz mineralen eta azukreen kopuru orekatuak dituena da. Hotz egiten duenean, komeni da glukosaren edo antzeko beste baten kontzentrazioa 40 –50 gramo/litrokoa izatea eta bero egiten duenean 20-25 gramo/litroraino jaistea.\nEnrique Pérez de Ayalak azaldu du zerk kezkatzen dien gehien bat kontsultatik pasa diren korrikalariei: “Haien kezkarik handiena lokomozioaren eta bihotzaren eta arnasaren aldetik proba egiteko baldintza fisiko onean dauden jakitea da. Eta, gero, zer erritmo eramatea komeni zaien jakitea”. Gainera, kirol-medikuak aitortu du kirola modu osasuntsuan egiteko “arrisku-faktoreak zaindu beharko liratekeela, hala nola, gehiegizko pisua, odoleko lipidoen areagotzea, presio arteriala atsedenean eta esfortzua egitean. Eta, horretarako, mediku-azterketa bat egin beharko litzatekeela gorputz-egitura osoaren azterketarekin eta esfortzu-proba maximoarekin”.\nLasterketa edo lehiaketa baino lehen\n1.- Korrikalari orori gomendatzen zaio lehiaketaren aurretik kirol-mediku azterketa bat egitea, batik bat 35 urtetik gorakoei edo haien historia familiarrean edo pertsonalean kardiopatia, arteriosklerosia, hipertentsioa, diebetesa eta gehiegizko pisua jasotzen dituztenei.\n2.- Oso lagungarria da lasterketa baino 48 ordu lehenago bainu bero bat hartzea eta masajeak eta luzaketak egitea.\n3.- Saiatu ondo lo egiten, lasterketaren aurreko gauean. Ez hartu lasaigarririk. Komeni da lasterketa baino 3 egun lehenago karbohidrato gehiago hartzea (pasta edo arroza) bazkaltzeko eta afaltzeko.\n4.- Lasterketa baino 2-3 ordu lehenago komeni da gosaltzeko elikagai hauek hartzea: esnea zerealekin, kafea edo tea (ohituren arabera eta 2 katilu gehienez), eta gantzik gabeko urdaiazpiko egosia edo gazta ogiarekin. Ez dira gomendagarriak gozokiak, ezta azukreak ere. Komeni da zenbait egun lehenago gosari hori egiten hastea, ohitzen joateko.\n5.- Mantendu gorputza hidratatuta. Edan behin eta berriz ur hotza kopuru txikian, lasterketa hasi arte. Entrenamenduetan ere horrela edatea gomendatzen da errendimendua hobetzeko eta lehiaketa-egunerako ohitzen joateko.\n6.- Klimaren arabera jantzi. Jantzi erosoak erabili, estutzen ez dutenak. Eman baselina izterren barnealdean eta titipuntetan, urraturik ez izateko. Titiburuetan tiritak jartzea gomendatzen da.\n7.- Lasterketa hasi aurretik egin berotzeko ariketa suabeak, eta luzaketak ere bai.\nLasterketan edo lehiaketan zehar\n1.- Hidratatuta egon eta hartu likidoak 20 minuturo, ura ahal dela. Ez itxaron egarriak egon arte. Ordura arte itxaroten baduzu deshidratatuta egongo zara.\n2.- Saihestu % 20 baino glukosa-kontzentrazio (azukre) handiagoa duten edariak, beste batzuetan probatu ez badituzu behinik behin.\n3.- Zangoan karranparik edo minik baduzu, murriztu abiadura edo korri egiteari utzi. Luzatu muskulua. Hobetzen ez bada, jo ezazu laguntza-postura.\nLasterketaren edo lehiaketaren ostean\n1.- Ez utzi korri egiteari lasterketa amaitu eta berehala. Jarraitu oinez edo astiro korri eginez. Muskuluetan masajea eman edo muskuluak luzatu. Ur asko edan.\n2.- Mina tratatzeko modurik onena kaltetutako zonan izotza jartzea da. Medikuarengana jo minak jarraitzen badu.\n3.- Ondo begiratu oinak lasterketaren ostean; baba guztiak tratatu egin behar dira. Saiatu ez hozten eta ez ahaztu luzaketak egiteaz.\n4.- Lasterketaren ostean, behin hidratatuta, karbohidratoak (pasta edo arroza), entsalada edo barazkiak eta fruta hartzea gomendatzen da, eta noizean behin arraina.


NASAk bizi zantzuak bilatuko ditu Marten, antzina laku bat izan zen tokian\nEstatu Batuetako Espazio Agentziak 2020an ontzi bat bidaliko du Jezero izena duen krater batera (45 kilometroko diametroa du), bertako haitzen eta lurraren laginak hartzeko.\nMarte. Agentzietako bideo batetik ateratako irudia\nMartek bizia hartzeko oxigeno nahikoa izan dezakeela uste du ikerketa batek\nMarten aurkitutako lakuak bideragarriago egiten du bizia han, adituek diotenez\nUr gazi eta likidoa aurkitu dute, lehen aldiz, Marten\nMarteko harkaitzetan molekula organikoak aurkitu ditu NASAk\nAmeriketako Estatu Batuetako Espazio Agentziak (NASA) espazio-ontzi bat bidaliko du 2020an Martera, planeta gorrian bizi aztarnak bilatzeko. Zehazki, antzina laku bat izan zena arakatuko du NASAk, noizbait Marten bizi izan ziren organismoen bila. Horretarako, haitzak eta lurraren laginak hartuko dituzte.\nNASAn eztabaida bizia izan dute bost urtez, "Mars 2020" misioaren baitan 2020ko uztailean Martera joango den espazio-ontziak non lur hartu behar duen erabakitzeko.\nLur hartzeko balizko 70 toki aztertu ostean, NASAk hartu du erabakia. Espazio-ontziak Jezero izena eta 45 kilometroko diametroa duen krater batean hartuko du lurra. Bertan, lurzoruaren eta harrien laginak hartuko ditu.\n"Mars 2020" proiekturako lanean ari den Ken Farley zientzialariak azaldu duenez, krater hori antzina ibai bat zen eta, beraz, litekeena da molekula organikoen zantzuak eta mikrobioak bere baitan gorde izana.\nGarai batean lakua izan zenak 250 metroko sakonera zuen. Toki horretan bost haitz mota daude, tartean, buztina, arroka karbonatatua edota arroka bolkanikoak. Azken horiek Marteren eboluzio bolkanikoa ulertzeko pistak eman ditzakete.\nMarte azken ordukoa\nZientziaren hedapena zuzenean\nGertaera astronomikoak gaur


Matrikula 2020-2021 – Eskola Berria\n2020-2021 IZEN-EMATEA ESKOLAZ KANPONKO JARDUERETAN\nEpea zabalik bazkide eta eskola asegurua egiteko\nJarraian, familia elkarteak eskaintzen dituen eskolaz kanpoko jarduera guztien arauak eta online erregistroa zehaztuko ditugu.\n2019/2020 ikasturteko kuotaren bat ordaindu gabe egotekotan, izena-eman aurretik ordaintzea nahitaezkoa izango da. Horrela egin ezean ez dugu 2020/2021 ikasturterako izen-ematerik onartuko.\n1. Pausua – Bazkide izateko izena-eman\nEskolaz kanpoko edozein jardueratan izena-eman aurretik, familia elkarteko bazkide izatea premiazkoa da. Bazkideak urtero berriztatu behar dira, beraz, nahiz eta aurten bazkide izan hurrengo ikasturtean bazkide izateko izena-ematea beharrezkoa da. Horretarako familia bakoitzak heldu baten datuak eman eta dagokion kuota (20€ familiako eta ez seme-alabako) ordaindu beharko du. Izena ematean seme edo alaba baten izena jarri, adibidez: Loinatz Perez-en familia.\nBAZKIDE: online izen-ematea\n2. Pausua – Jardueran izena-eman\nZure seme-alaba 2020/2021. ikasturtean egongo den maila aurkitu\nArratsaldeko jarduerak: ordutegia zehaztu gabe dago, izena-emango duten umeen arabera egingo dira taldeak eta egutegiak\nESKOLA ASEGURUA DERRIGOR ordaindu behar da (kuota bakarra).\nHH2 – 2 URTE — online izen-ematea 2 URTE\nHH3 – 3 URTE — online izen-ematea 3 URTE\nHH4 – 4 URTE — online izen-ematea 4 URTE\nHH5 – 5 URTE — online izen-ematea 5 URTE\nLH1 – online izen-ematea LH.1\nLH2 – online izen-ematea LH.2\nLH3 – online izen-ematea LH.3\nLH4 – online izen-ematea LH.4\nLH5 – online izen-ematea LH.5\nLH6 – online izen-ematea LH.6\nEdozein mailako ikasleek erabili ahal dute zerbitzua. Izena-emateko behar-beharrezkoa da 1.eta 2.pausuak betetzea (2.pausuan eskola asegurua aukeratu behar da).\nZerbitzua kurtsoko lehenengo egunetik (irailak 7) azkenengora erabili ahal izango da. Salbuespena 2 urtekoak izango dira, eskola jardunaldi arruntarekin hasi arte ezingo baitute haurtzaindegira joan.\nJarduerei buruzko informazioa eta arauak\nIzena-eman ondoren, gehienez 2 eguneko epean, onespena posta elektronikoz jasoko duzue. Dena dela, onespena jasotzeak ez du esan nahi zuen seme-alaba jardueran onartua izan denik, baizik eta izen-ematea ondo egin dela. Gerta daiteke lekurik ez egotea edo ume nahikorik ez egotea talde bat osatzeko. Baita, osasun egoeragatik jarduera bertan behera geratu beharra.\nKirol jardueretan, lehiaketetan parte hartuko duten umeek lehentasuna edukiko dute.\nUmeak jardueran duen aintzinatasuna kontutan hartuko da.\nUme guztiek parte-hartzeko beste talde egiteko aukerarik egongo ez balitz, aukeraketa zozketaz egingo da.\nIrailean izena-emateko epea zabalduko da berriz ere, baina kasu honetan ikasle berrientzat eta taldeak osatzeko izango da SOILIK.\nBaliteke maila ezberdinetako umeak elkartzea taldeak sortzeko.\nBestalde, jarduera bakoitzak koordinatzaile bat izatea nahitaezkoa da, beraz, interesa duzuenok posta@eskolaberria.net-era idatzi zein jarduerako koordinatzaile izan nahi duzuen esanez. Bolondresik egongo ez balitz jarduera bertan behera geratuko litzateke.\nIraila erdian, kurtsoko lehenengo ordainagiria ordainduko duzue: elkarteko bazkide kuota eta eskola asegurua, biak kuota bakarrekoak. Bestalde, jarduerak hilero ordainduko dira, hile hasieran, lehenengo ordainketa urrian izango delarik.\nInongo azalpenik gabe 2 ordainketa ezeztatuz gero, umea jardueratik kanpo geratuko da.\nJarduerak Urrian hasi eta Maiatzean bukatuko dira. Halere, bizi dugun osasun egoera dela eta, egoera aldakorra izan daiteke.\nEuskeraren eguna (Abenduak 3) eta Agate Deuna eguna (Otsailak 4) ospatzerik edukiko bagenu, eskolaz kanpoko jarduerak bertan behera geratuko dira.\nIngeleraren kasuan, 3.mailatik aurrera ordubeteko bi egun egin beharrean, 2 orduko egun bat egitea proposatu digute eta zuen iritzia jakiteko ingeleran izena ematen duzuenoi iritzia galdetuko dizuegu.\nIkasturtean zehar jarduera uzteko\nposta@eskolaberria.net helbidera mezu bat bidali hilabete bakoitzeko 25-a baino lehen gaian “jarduera uztea” jarriz eta ikaslearen datuak eta zein jarduera uzten duen adieraziz.\nJarduerak ez dira derrizgorrezkoak, baina bai ikaskideak eta begiraleak errespetatzea; beraz, portaera egokia ez bada umeak jarduera utz dezan eskatuko dizuegu


ALEX TXIKON ITZULI DA BEHE KANPALEKURA | www.amorebieta.com\nInicio Noticias ALEX TXIKON ITZULI DA BEHE KANPALEKURA\nALEX TXIKON ITZULI DA BEHE KANPALEKURA\nAzkenean badirudi amaiera, zoriontsua ez izanagatikT fatala ere ez dela izango. Baina gauzak itxusi antzean jarri dira Nanga Parbateko Diamir aldean: Gaur goizean, Alex Txikon, Daniele Nardi eta Ali ‘Sadpara’ arrapaladan abiatu dira 4.kanpalekutik (7.200m) beheruntz; alturako gaitzaren ageriko sintoma larriak antzeman dituzte eskalatzaile pakistandarrarengan. Une honetan Behe Kanpalekuan daude jada, atseden hartzen. Oraindik ere buruko min latza du Alik, zorabioak eta inkoherentziaren bat edo beste hitz egiterakoan, baina, zorionez, kontrolpean dago egoera.\nGoizeko 07:30ak, Alex Txikon walkie bidez 4.kanpalekutik (7.200m): “Lainoak zabaldu eta eguzkiak apur bat berotu arte itxarongo dugu, ordu eta erdian aterako gara beherantz”.\nBerriro ere 08:00etan: “Ze eguraldi izango dugu jaitsierarako?” Walkiaren bestea aldean, galdera hau errepikakorra iruditu zaigu, bezperan behin baino gehiagotan konfirmatua genuelako eguna lasaia eta atsegina zetorrela; zer edo zer bazegoen hor.\nEta bai, 08:30ean heldu da larrialdia, berriro ere Txikon beste aldean: “Arazoak ditugu, Ali lehenbailehen jaitsi behar dugu, altuera galdu behar dugu. Ez du ondo ahoskatzen, zentzugabekeriak esaten ari da eta ez da gai bere gorputza koordinatzeko; seinale txarra da”.\nJanaria, botikak eta denda bat motxilan hartuta, Muhammad Kanek berehala hartu du goranzko bidea, Behe Kanpalekutik 2.kanpalekura (6.700m), gutxienez bertaraino jaitsi nahi baitzuten Txikonek eta Nardik Ali.\n7.200 metroko altueran, korrika eta presaka ahal izan dutena bildu eta beherantz abiatu dira hiru eskalatzaileak. “Bere kabuz ibiltzeko gai da, baina oso astiro eta trakets”. 3.kanpalekuaren (6.700m) eta 4.kanpalekuaren (7.200m) arteko azken metroak bereziki delikatuak izan dira: “Luze hauek ekipatu gabe utzi genituen goranzkoan, eta orain oso arriskutsu bilakatu dira, Ali irrist eta irrist dator”. Soka finkoetara iritsi direnean, asperen egin dugu denok, inondik ere. Oraindik, ordea, Horma gaineko izotz biziko pala eta Kinshoffer horma bera jaitsi beharko zituzten, erabateko kontzentrazioa galdatzen duten puntuak dira.\n14:00ak iguru, baina, Txikonek berriro ere kontaktatu du Behe Kanpalekuarekin, hiruak dagoeneko 2.kanpalekuan zeudela (6.700m) baieztatu digu. Oraindik ere larrituta baina osoagoa ikusten omen zuten Ali: “Muhammad Kan-ekin hitz egin du irrati bidez eta negar malkoak irten zaizkio, horrek esan nahi du bere egoeraz jabetzen dela, hori ona da”.\n2.kanpalekuan atseden pixka bat hartu ostean, 1go kanpalekura arte (5.050m) beste esfortzu bat egiteko gai ikusi dute, eta beraz, korridorean behera abiatu dira, Muhammad Kanekin topo egin arte. Lauak batera, 17:00ak bueltan, iritsi dira 1go kanpalekura. Handik, lasaiago, gertatutakoari buruzko detaile gehiago eman dizkigu Alex Txikonek: “Egia da oso nekatuta antzeman genuela atzo, baina benetan gaur goizean jabetu gara larritasunaz; eskularruaren ordez galtzerdia janzten ikusi dugu, eta alderantziz. Bere adinaz eta seme-alabez galdetu diogu eta bere erantzuna erabat zentzugabea izan da. Gauez ere zarata arraroak egiten entzun dut, baina ez dut, inondik inora, horrelako ezerekin lotu”.\nOrain Txikonek eta Nardik (baita Behe Kanpalekukook ere) beren buruari galdetzen diotena da zergatik Ali ‘Sadparak’ ez ote zien lehenago bere egoeraren berri eman, zergatik ez ote zien lehenago esan gaizki sentitzen ari zela. Izan ere, orain bai, Txikonek eta Nardik ulertu eta interpretatu dute atzo tontorretik ordu eskasera pakistandarrak izan zuen jokabide “arraroa” zetorrenaren aurreneko sintoma izan zela. “Tontor saiakerarako beregan ipini genuen gure kondidantza osoa, bitan izan delako gailurrean. Baina galdu antzean ibili zen, beldurtuta bezala, harik eta bat-batean erratu ginela esan eta 4.kanpalekurantz buelta eman behar genuela erabaki zuen arte”. Hau, hala ere, gauzak bere onera itzultzen direnean euren artean hitz egin beharko duten zerbait da.\nBestalde, ustez lortutako 8.000 metroko kota horren inguruan zabaltzen ari diren kritikak aipatuta, nahiz eta oraintxe ez duen horretaz hitz egiteko gogo handirik, Alex Txikonek erantzun du momentuan eta kontrastatu gabe irrati bidez egindako komentario informal bat izan zela eta seguru aski baietz, beherago geratu zirela. “Argazkiak ikusitakoan egin ahal izango dugu estimazio serio bat, baina orain ez da horretarako momentua”. Hemendik, argazkien egileak gehitu eta zehaztu nahi du zabaldutako irudiak ez duela islatzen atzoko igoeraren kotarik garaiena.\nMomentuz, Aliren osasunak hobera egin eta guztiz osatzea da garrantzitsuena. “Eguraldi onak jaistea ahalbidetu digulako eta tipo indartxua dela gutxi bezala…”\nArtículo anteriorTxikon intentará mañana hacer cumbre en el Nanga Parbat\nArtículo siguienteSD Amorebieta 2-2 CD Tudelano. La moneda cae de canto


Irekia Eusko Jaurlaritza - Gobierno Vasco :: Euskal Herriko Gazte Orkestraren udako denboraldia uztailaren 19an hasiko da, Hondarribian\nEuskal Herriko Gazte Orkestraren udako…\n<img src="https://www.irekia.euskadi.eus/uploads/cover_photos/55811/original/EGO1.jpg" style="max-width:100%" alt="" />\nGaur aurkeztu du Euskal Herriko Gazte Orkestrak udako denboraldia, non bi obra garrantzitsu interpretatuko baititu: Saint Saënsen “Dantza makabroa” eta Txaikovskiren “Bosgarren sinfonia”. Eusko Jaurlaritzaren egoitzan, Lakuan, egin da aurkezpena, non Eusko Jaurlaritzako Kulturako Sailaren eta Vital, Kutxa eta BBK fundazioen arteko elkarlana goretsi baitu Kulturako sailburuorde eta Euskal Herriko Gazte Orkestra Fundazioko presidenteorde Joxean Muñozek. Gure erkidegoko musikari gazteei kalitateko trebakuntza eskaintzeko Kulturako Saila eta euskal kutxak jorratzen ari diren bidean beste urrats bat dela lankidetza hori adierazi du Muñozek.\nEusko Jaurlaritzako Kulturako Sailaren eta Vital, Kutxa eta BBKren fundazioen arteko elkarlana beste urrats bat da gure erkidegoko musikari gazteen kalitateko trebakuntza sustatzeko Kulturako Saila eta euskal kutxak jorratzen ari diren bidean.\nEGO, aitzindari Euskal Herriko trebakuntza sinfonikoan\nZalantzarik gabe, gure gazteak errepertorio profesional baterako trebatzea du helburu orkestra horren programazio konplexuak. Izan ere, beste hautagai batzuen aukera berak izan ditzaten tresna pedagogikoak eskaintzea, ez dago beste modurik gure gazteak lehiakortasunez jardun daitezen egungo merkatu geroz eta globalago eta zailagoan.\nOrkestra sinfonikoetan jarduteko geroz eta aukera gutxiago eskaintzen ditu gure inguruneak; hori dela-eta, trebakuntza osoa behar dute gure gazteek, beste aukerarik ez baitaukate merkatu globalean lehiatzeko. Honenbestez, gure erkidegoko musikari gazteen kalitateko trebakuntza sustatzeko Kulturako Sailaren ekimenaren beste urrats bat dugu prestakuntza hori.\nHogeita bi urteko ibilbidea\n1997an sortu zen Euskal Herriko Gazte Orkestraren Fundazioa, duela hogeita bi urte. Datuok ditu haren jardueraren adierazlerik onenak: musika sinfonikoko eta ganbera-musikako 150 bat kontzertu; zenbait emanaldi nazioarteko sei herrialdetan; 120.000 ikus-entzule, eta mila gazte orkestran 22 urte hauetan.\nFundazioaren helburuak are sendoago erakusten dituzte zenbaki horiek:\nOrkestrarako musika-trebakuntzako bide alternatibo bat eskaintzea Euskal Autonomia Erkidegoko musikari gazteei, lanbide horri ekin aurreko prestakuntzaren osagarri izan dakien, gure gazteen artean musikaren balioak susta ditzan, eta euskal musika hemen eta nazioartean zabal dezan.\nMusikari gazteak harremanetan jartzea lan-merkatuarekin, musika-ikasketa arautuen eta alor profesionalaren artean zubiak eraikiz.\nMusikaren balioak sustatzea gure erkidegoko gazteen artean.\nPizgarria bat izatea musika-ikasketa arautuko ikasle guztientzat.\nAsmo handiko musika-programa hau prestatu dugu helburu horiek lortzeko:\nEGOk inoiz izan duen musika-programarik osoenetako bat dugu aurtengo udakoa, hezkuntzarako eskaintzari dagokionez. Errepertorio sinfoniko hau interpretatuko du:\nHona Euskal Herrian emango dituen kontzertuen egutegia:\nUztailak 19 Hondarribia Itsas Etxea Auditorioa 20:00\nUztailak 20 Bilbo Campos Elíseos Antzokia 20:00\nUztailak 21 Gasteiz Principal Antzokia 20:00\nUztailak 22 Donostia Viktoria Eugenia Antzokia 20:00\nEGO1.jpg 2 MB (jpg)\nAtxagaren unibertsoa, Madrilen\n2018ko Akitania-Berria Euskadi Nafarroa Proiektu-deialdiaren 1. Saioa\nEuskotrenek Eibarren autobus zerbitzuen ibilbidea aldatuko du bihar ostiraletik 20:00etatik aurrera\nAitziber Atorrasagasti Kultura Sustatzeko zuzendaria aurtengo Kaleka jaialdiaren aurkezpenean izan da\nEusko Jaurlaritzak Euskadi Afrikara hurbilduko du


Elizondoko plazaren berritze lanak maiatzaren 16an hasi dira - Erran.eus\nElizondoko plazaren berritze lanak maiatzaren 16an hasi dira\nTtipi-Ttapa.Xorroxin 2017-05-15 14:59 Gizartea Baztan Elizondo\nLanek 49.125 euroko kostua izanen dute eta Mariezkurrena eraikuntza enpresak eginen ditu\nMaiatzaren 11n, joan den ortzegun goizean Baztango udalak eta Mariezcurrena eraikuntza enpresak Elizondoko plazako lanak egiteko kontratua sinatu zuten eta berritzea abiatzeko alderdi juridiko eta tekniko guztiak loturik lanak asteartean, maiatzaren 16an hasi dira. Egin beharrekoak BEZ gabe 49.125 euroko kostua izanen du eta udalaren gain 23.083 geldituko da; gainerakoa kontratistak ezkutuko akatsen kontzeptu gisa ordaindu beharko du.\nElizondoko plazako markesinak urratzen hasiko dira asteartean eta lanak akituta, argazkiko itxura hartuko du. | Ikusi handiago | Argazki originala\nPlaza berritzeko kontratua sinatuta asteartean plazako markesinak eskuz urratzen hasiko dira eta ondoko asteetan kioskoa eta belar-parterrea eginen dituzte. Lanak ongi bidean ekainaren akaberarako eginen dira, nahiz kontratuan uztailaren 14 artioko epea ematen den. Behin lanak akituta, plazak argazkian ageri duen itxura hartuko du. Proiektuak Elizondoko Herriko Batzarraren on-ikusia du. Joan den buruilaren 28an egindako batzarrak Laborra arkitektuak egindako proposamenari baiezkoa eman baitzion.\nElizondoko plaza berritzeko arrazoi nagusia markesinak hondaturik daudela da. Plaza egin eta guttira kanpoko giroa (euria, haizea…) markesinak hondatzen hasi zen. Udaleko teknikariek egindako txostenaren arabera ezkutuko akatsengatik. Horregatik, markesinen konponketa egin ahal izateko udala plazaren proiektua idatzi eta egin zutenekin harremanetan paratu zen. Alta, obraren egileak, markesinen behin betiko konponketarik ez zuela bermatzen ahal erran zuen, seguru aski, moldaketak egin eta 5-7 urtera berriz zartatuko zirela. Horrela, Baztango Udalak markesinen konponketarako ezkutuko akatsengatik enpresak ordaindu beharrekoa 26.081 euro (Bez kanpo), plaza eraberritzeko erabiltzea pentsatu zuen eta, horretarako, Elizondoko herriarekin orain eginen den plaza berriaren diseinua landu zuen. Proiektuak, BEZ gabe, denera 49.125 euroko aurrekontua izanen du. Udalaren gain 23.083 euro (BEZ gabe) geldituko da eta Mariezcurrenak ezkutuko akatsengatik 26.081 euro bere gain hartu beharko du.\nJoseba Otondo, Baztango alkatea, Elizondoko plazaren eraberritzeaz


Laba proiektua aurkeztu dute Iruñean | Kultura | Berria\nLaba proiektua aurkeztu dute Iruñean\nGune fisiko bat izango dela iragarri dute, baina, horrez gain, euskara «erdigunera» eramateko proiektu bat ere bada. Diru bilketa bat abiarazi dute egitasmoa finantzatzeko.\nIrudian, aurkezpen bideoaren fotograma bat. @labasarea Tamaina handiagoan ikusi\n2021eko ekainak 10 17:45\n«Energia eratu dugu urteetan, eta lurpean borborka ari da magma hori. Eztanda egiteko garaia da». Hori eta bestelako mezu iradokitzaileak bota ditu Laba delakoak azken egunetan sare sozialetan, eta gaur argitu da misterioa: euskara erdigunera ekartzeko proiektu bat izango da Laba, dimentsio fisikoa eta sinbolikoa izango dituena. Lehenengoa Gazteluko plazan egongo da, Iruñean, han baitago egitasmoa. «Erabilera anitzeko gune bat» izango dela iragarri dute: «arkupeak babestutako lokal bat, eta plazara irekitako gunea. Euskaratik sortutako elkargune bat, euskarazko kultur emanaldietarako oholtza, sorkuntza produktuetarako saltokia, kafetegia».\nHori guztia egiteko lekua egongo da gunean, baina guneaz haratago joan nahi du Labak: «Bazterretik erdigunera eraman nahi dugu euskara. Ikusgarri eta entzungarri egin, erakargarri, eskuragarri. Jauzi bat eman nahi dugu, euskararen alde egotetik euskaraz egitera, baita ari garela ohartu gabe ere». Iruñean euskaraz bizitzearen aldeko apustua egiten du egitasmoak horrela.\nProiektua aurrera eramateko, 30.000 euro biltzeko erronka jarri dute sortzaileek, eta, horretarako, diru bilketa bat jarri dute martxan, itsulapikoa plataformaren bidez. Hala ere, gehitu dute ez dutela «sosa bakarrik» eskatuko: «esperientzia kolektibo bat» izatea nahi dute antolatzaileek, eta azaldu dute partaide aktiboak behar dituztela horretarako.


Gaztezulo IX. bideo lehiaketan parte hartzeko epea ireki dute - Uriola.eus\nGaztezulo IX. bideo lehiaketan parte hartzeko epea ireki dute\nuriola.eus 2018-04-11 09:11 Kultura-aisialdia Bilbo\nBideoak apirilaren 9tik maiatzaren 25era aurkeztu behar dira, eguerdiko 12:00ak baino lehen. Epea bukatzean, epaimahaikideak lan guztiak baloratu eta ekainean Bilboko Euskararen Etxean izango den sari banaketa ekitaldian garaileen izenak jakinaraziko dituzte.\nBideoak online bidalketa sistema baten bidez (tori.eus edo wetransfer.com) bidali daitezke gaztezulo@gaztezulo.eus helbidera.\nIkusleen botoak eta iruzkinak ekainaren 4a arte jaso ahal izango dira gaztezulo.eus webgunearen bidez. Jasotako bideoak Gaztezuloren YouTubeko kanalera igo eta gaztezulo.eus webean publikatzen joango dira. Beraz, zenbat eta lehenago bidali, orduan eta Ikuslearen Saria irabazteko aukera gehiago egongo dira.\nHiru adituk osatutako epaimahaiak lanak ikusi eta baloratuko ditu kalitate teknikoa, originaltasuna eta sormena kontuan hartuta. 2018ko edizioan Iratxe Fresneda euskal zinemagile, gidoilari eta unibertsitateko irakasleak, Esther Cabero Kimuak programaren koordinatzaileak eta Aitor Merino aktore eta zinemagileak osatuko dute.\nIKUSLEEN SARIA: gaztezulo.eus webgunean ekainaren 4ko 12:00etan ikusleen boto gehien dituen lanaren egileak hainbat produktuz eta Gaztezulo materialez osatutako opari sorta bat irabaziko du.


Nortzuk gara | WANXIE POWER TECHNOLOGY CO., LTD\nWanxie Power Technology Co., Ltd. Txinako hiriburu elektrikoan dago - Yueqing, Zhejiang. Batez ere, energia elektrikoaren osagarriak, kablearen osagarriak, metro koadroa, ekipamendu multzo osoa, presio altuko eta baxuko galdaketa moldea eta beste produktu batzuk garatzen, ekoizten eta saltzen ditu. 100 serie baino gehiago eta 1000 barietate baino gehiago. Goi mailako teknologiako enpresa nazionala da, energia elektrikoaren teknologiako enpresa, estatuko Grid, Txinako Southern Power Grid Access enpresak.\nKonpainiak indar tekniko handia du, produkzio teknologia aurreratua, lehen mailako ekoizpen ekipamenduak entsegu ekipoen multzo osoa eta laborategi metalografiko mekaniko, fisiko eta kimikoa. Produkzioa kudeatzeko sistema zorrotza. kudeaketa sistema ezin hobea bermatzen du, produktu sendoak, moldeak diseinatu eta garatzeko fabrikazio gaitasunak ditu. Enpresak kalitatea, ingurumena eta laneko osasuna eta segurtasuna kudeatzeko sistemaren ziurtagiria gainditu du eta ospe ona irabazi du industria berean kalitate handiko produktuekin, arrazoizkoa. prezioa eta izen ona.\nEman lasaitasuna energia elektrikoaren garapenerako lehen aukerari\nIndustriaren erreferentzia, mendeko marka\nBezeroa lehenik, talde lana, esker ona eta dedikazioa, ongietorri aldaketa, zintzoa eta fidagarria, positiboa, emaitzen erregea\nSaldu osteko zerbitzuaren kalitatea eta bezeroen gogobetetasuna hobetu.\nGure zintzotasunez, zure konfiantzaren truke.\nBiziraupenaren kalitatea, erreforma eta garapena.\nBezeroen interesak mantendu, fede oneko zerbitzuaren printzipioa bete.\nJarrerak zehazten du arrakasta edo porrotaren xehetasun guztiak.\nHelburuek norabidea zehazten dute, ekintzek etorkizuna.\n9S kudeaketa sistema\nSeiri, Seiton, Seiso, Seiketsu, Shitsuke, Segurtasuna, Aurreztea, Zerbitzua, Satifikazioa\n2011ko abuztuaren 4an ofizialki sortu zen Wenzhou Wanxie Power Technology Co., LTD\nKonpainiak bere logo propioa du ofizialki 2013an. "Industria Produktuen Produkzio Lizentzia Nazionala" lortu zuen.\n3. Erregistratutako kapitala 3,05 milioitik 20,31 milioira igo zen 2014an. Enpresaren izena "Wenzhou Wanxie Power Technology Co., LTD" "Zhejiang Wanxie Power Technology Co., LTD" izatera pasatu da.\n2015ean, konpainia Michuan Village, Baishi Town, Yueqing City hiritik 128. zenbakira lekualdatu zuten, Jingwu Road, Yueqing Economic Development Zone\n2016an, kapital erregistratua 20,31 milioi yuan izatetik 51,31 milioi yuanera igo zen. Enpresaren izena "Wanxie Power Technology Co., LTD" izatera pasatu zen. Industria Lizentzia Nazionala gehitzea, lekualdatzea eta ordezkatzea onartu zen.\n2018an konpainiaren 7. urteurrena zela eta, konpainiak bere lantegia erosi zuen (16,2 mu-ko azalera, 8.000 metro koadroko eraikuntza-azalera duena), hau da, helburu berria, abiapuntu berria, berria plataforma, eta norabide berria.\nEtorkizuneko plangintza estrategikoaren zatiketa sistema, ameba eredua, negozio plataforma partekatua sortzeko. Espero dugu zuen partaidetza elkarrekin bihar hobea izateko


Hispanitatea han, Euskal Selekzioa hemen. Ofizialtasunaren bidean • ZUZEU\nHispanitatea han, Euskal Selekzioa hemen. Ofizialtasunaren bidean\nHispanitatea han, Euskal Selekzioa hemen. Ofizialtasunaren bidean –\nArgi dago Euskal selekzioaren azken partidua aldarrikapen festa izan zela. Hasteko, partiduaren data adierazgarria izan zen, esan genezake nolabait aldarrikatzailea: Urriaren 12an, Hispanitatearen eguna, hain zuzen. EFFk (Euskal Futbol Federakundea) argi zuen 2016ko Gabonaren partidua (Trikolorekoa Tunezi 3-1 irabazi zion, baina 15.000 zale baino ez ziren joan San Mamesera) atzerapausu handia izan zela Talde nazionalaren ofizialtasunerako bidean eta, horrexegatik, gogo handiz prestatu zuen azken partidua. Data hobeezina aukeratuz gainera, berri onena harmailetatik etorri zen. Selekzioa Gasteizera itzuli zen eta, gazteek batik bat, bete zuten Mendizorrotza. Egia da ikusle-multzoa San Mamesekoaren antzekoa zela, alegia, 15.000 zale gutxi gorabehera, baina azken partiduaren aldean, Arabako hiriburua kriston festa izan zen, ez bakarrik estadioan baita kaleetan ere. Emozioek hiria konkistatu zuten egun osoan eta estasi honetan, partiduan, denetako oihuak eta abestiak ez ziren falta.\nAdi egon behar gara FIFAren ikuskatzaileekin. Bai, beraxe izan zen protagonista. Edozein lekutan entzun zitekeen eta prentsaren titular guztiak bete zituen: partidua FIFA datetan jokatu zen. Partidu hau, selekzioaren historiako bigarren partidua zen egun zehatz horietan, lehena 2006ko urriaren 8an izan zen Camp Nou-n Catalunyaren kontra, ofiziala ez den beste taldebaten aurka, baina benetako ahizpa euskal selekzioarentzat. Harrezkero, 10 urte pasatu dira eta RFEFk (Espainako futbol federazioa) beti ukatu dio baimena EFFri data hauetan jolasteko eta azken honek konformatu behar izan du Gabonetako partiduarekin.\nHonexek hausnartarazten dit ea hau guztiak merezi duen. Hau da, pasa den ostiralean Mendizorrotzan egon zirenak eta partidua ikusitako guztiok etxera poztasun aurpegiarekin joan ginen. Hobeto pasatu ala ez, guztiok genuen iritzia zerbait ona egin dugula Euskal Herriarentzat. Hauxe izan zen gure sentimendua dudarik gabe. Hurrengo egunean, batzuek atzoko partidua komentatu zuten futbolari buruz eta futbolarekin zerikusirik ez daukanari buruz ere bai (beti mami gehiago du). Hala eta guztiz ere, partidu honi buruz ez da hitz egingo hilabete barru eta bere garrantzia neurrizkoa izango da. Agur selekzioa, hurrengo partidua arte, auskalo noiz ikusiko zaitudan berriro FIFA datetan. Zehatzago hitz eginez, noizbehinkako partiduak jadanik ez dira nahikoak eta pausu finkoak ematen ez baditugu ofizialtasunerantz hauxe sorgin-gurpil bihurtuko da.\nIldo beretik jarraituz, geure buruei galdetu beharko genieke noren errua den eta zein izan behar den geure jarraibidea. Argi dago, politikariei euskal kirola izugarri gustatzen zaiela (nori ez, mesedez) argazkietarako primeran dago eta. Esan behar da, erankundeek zenbait pausu eman dituztela geure talde nazionalak babesteko, baina keinuak herabeak izan dira eta bide erdian geratu dira. Honez gainera, zenbait proiektu polit amaitu dira, adibidez, ESAIT (Euskal Selekzioaren Aldeko Iritzi Taldea) 2015ean amaitutzat eman zuen bere bidea, ofizialtasunaren aldeko eskaeran «jauzia» egon zela nabarmenduz. Oneski, niri dagokidanez oraindik ASKO dago egiteko (orain arte bakarrik lortu egin da soka-tira taldearen ofizialtasuna). Azken urte hauetan guztietan, erakundeek ez dituzte garatu planik jokalari euskaldunak erakartzeko euskal taldeetarantz. Hauek, harrotasun keinu izateaz gain, pentsatu beharko lukete selekziora joatea onena dela bere ibilbide profesionalarentzat eta hauxe lortzeko epe luzeko anbizio handiko ekimena garatu behar da. Noski, hauxe argazkiak ateratzea baino askoz nekagarriagoa da. Gaur egun geure jokalariek hobeto ikusten dute Espainiarekin jolastea, hauxe horrela da (gustatu ala ez). Beldur naiz zer egingo luke Iñigo Martinezek gaizki-ulertu txikia izan ez balu Luis Enrique eta bere medikuarekin.\nHorrela, nahiz eta politikoen ekimena garrantzitsua izan, geure taldeak benetako aurrerapena egiteko jokalarien konpromisoa ezinbestekoa izango da. Hortxe dago koska. Haiek bere esku daukate giltza aldarrikapena suspertzeko, Espainiarekin jolasteari uko eginez gero, Estatuak ezin izango du ezer egin. Burura etortzen zait Oleguerren kasua, 2005ean jokalari kataluniarra finkoa zen Frank Rijkaarden Barçan eta Luis Aragonesek (Espainiako entrenatzailea) deitu zion Eurokopan jokatzeko. Oleguerrek taldearekin bidaiatu zen eta Aragonesekin hitz egin zuen. Elkarrizketa honetan deialdiagatik eskertu eta gero, kataluniarrak esan zion ez zuela Espainarekin jokatu nahi eta konpromiso handiagoa zuen beste jokalariren bat bila zezan. Aragonesek ulertu zuen eta Oleguer ez zen Espainiako futbol taldera bueltatu, besterik ez. Gurean kasu batzuk egon dira ere bai: errealako Inaxio Kortabarria eta Mikel Aranburu eta ez litzaiguke ahaztu beharko Galizako Nacho Fernandez. Argi dago hauxe dela jarraitu behar den bidea. Kasu askotan beren ekintzak ondoriak zituzten (Oleguerren kasuan komunikabide mediatikoen izugarrizko erasoak pairatzeaz gain, Kelme bere babesleak guztiz moztu zituen harremanak berarekin), halere, herri baten asmo zilegia ez dago gelditzerik. Gizon hauek, tamalez, salbuespenak baino ez dira (momentuz gutxienez) baina argitu ziguten ofizialtasuna lortzeko sorgin-gurpila apurtu behar dela.\nKirol arlora bueltatuz, urriaren 12ko partidua ez zen gehiegi izan. Amorrortu eta Etxarri berriro kontuz ibili ziren deialdiarekin: Athletikeko 4, Errealako 3, Alaveseko 3 eta Eibarko 1. Azpimarratzekoa da Amorrortuk esan zuena partidua amaitu eta gero: “Egia esan, ofizialak izango bagina, maila ertaineko selekzioa izango ginateke, batzuetan txapelketa handietera helduko ginateke eta beste alditan ez”. Zer ez nuke emango Euskal Selekzioa azken partidan sailkatu gabe geratzeagatik! (auskalo hori noiz gertatu).\nEuskal selekzioak 2006ko urriaren 8an bere lehen partidua jokatu zuen FIFA datetan Catalunyaren kontra. Harrezkero, bere jarduera nahiko ona izan da: 8 partidu irabazi, 3 berdindu eta bat galdu.\nHispanitatea han, Euskal Selekzioa hemen. Ofizialtasunaren bidean Hispanitatea han, Euskal Selekzioa hemen. Ofizialtasunaren bidean Hispanitatea han, Euskal Selekzioa hemen. Ofizialtasunaren bidean\neuskal selekzioa, ofizialtasuna\nTorturaren aldeko espainol horiei\nZer duzu buruan “Hispanitatea han, Euskal Selekzioa hemen. Ofizialtasunaren bidean”-ri buruz\nfreud 2018-10-22 11:29\nJokalariak buzti behar dira eta beren herria ohartu gabe okupazio egoera batean bizi dela?\nJokalariei dena eskatu eta gu, bitartean, okupazioaren sistema barnean ondo integratuak eta akomodatuak?\nHobe dugu, denon artean, gurea den Estatua bidea hastea.


LITERALTASUNAREN GAINETIK | rufino iraola garmendia\n← Euskararen oinazeak\nAnalfabeto funtzionala? →\nPublicado el agosto 14, 2015\tpor kafarnaum\n150816, XX. Igandea, denbora arrunta, Jn 6,51-58\n«Hau da zerutik jaitsi den ogia»\nLaugarren ebanjelioko 6. Kapituluaren garapenean inflexio-puntu nabarmena ageri da: Jesusi buruz, elikatzen duen “ogi” (mezu) moduan hitz egitetik, “haragiari” buruz, eta, beraz, sakramentuaz hitz egitera pasatzen da. Jada ez dago harengan “sinesteko” gonbitik, baizik “jateko” gonbita, bizia eskura dezagun.\nZalantzarik gabe, aldaketa hori ondorengo idazleren baten lana da, Joanen komunitateei tonu ‘sakramentalistagoa’ ematearren. Horretarako, egoki iritzi zion mezu originala, non Jesusen hitza bizi-iturri moduan ageri zen, aldatzea, eta orain “janari” moduan aurkeztuko du, ogiaren sakramentu-ezaugarripean.\nGlosatzaileak behin eta berriz nabarmentzen du “ogi-haragi” sinbologia, eta hortxe azalduko da geroko teologia gehientsuenaren oinarrian, pietate eukaristikoan bertan bezalaxe, nahiz eta, sinbolismo hori ahazturik, sarritan bizi izan zen forma materialista aski traketsean.\nIkuspegi ez-dualetik, eukaristiak sekulako sakontasuna eta egundoko edertasuna ditu, baina hori oharkabean igarotzen da, hitzen literaltasunari loturik, erritu huts moduan bizi ohi denean. Kasu honetan, sermoietan eta doktrinan aurkezteko modua ez zebilen urrun kanibalismoaren iruditik.\nLiteraltasuna gaindituz gero, koherentzia eta sakontasuna berehala eskuratuko ditugu: ogiak, eguneroko janaria gure kulturan, errealitate osoa ordezkatzen du. Jesusek esaten duenean: “Hau ni naiz”, ez-separazioaren egia espresatzen ari da, beste baieztapen haren baliokidea: “Aita eta biok bat gara”.\nDenean aurkitzen da dena: hori da eukaristiaren esanahi sakona. Kristauontzat erreferentzia Jesus da; hura da “sarrerako atea”, denok konpartitzen dugun egiara iristeko. Baina, literaltasuna zein dualtasuna gainditurik, ez du zentzurik erreferentzia hori ‘absolutizatzeak’. Hori gertatu zen beranduko glosatzailearen hitz haiek literalki hartu zirenean, Jesusi egotzi zitzaizkion zuzen-zuzenean eta materialtasunik trauskilenean ulertu ziren.\nGarbi dago, ikuspegi berri horretatik, azentua ez dela ipintzen “haragian”,, batasunean baizik: “Nire haragia jaten duena eta nire odola edaten, nigan bizi da eta ni harengan”. Batasun horrekin, elkarrengan bizitzearekin lotua dago mezu osoa: Jesus eta gu ez-bi gara.\nEsta entrada fue publicada en 1 Igandeko ebanjelioa y etiquetada 150816. Guarda el enlace permanente.


Conquiseko casting-a 2014 | Conquiseko casting-aren lekuak eta orduak\n'Conquistador'eko castingen azken eguna da gaur\nGasteizko NH Canciller Ayala hotelean izango da zita 09:30etik 19:30era.\nZelako lehiakideak bilatzen dute Conquistadorreko castingean?\n'El Conquistador del Fin del Mundo' lehiaketaren 10. edizioko castingera aurkezteko azken eguna da gaurkoa. ETB2ko realityko lantaldea Gasteizen izango da gaur lehiakide bila, NH Canciller Ayala hotelean (Ramon y Cajal, 5) 09:30etik 19:30era.\nArrakastatsua izan da aurtengo lehiakide aukeraketa 'Conquistador' lehiaketan, mila lagun inguru aurkeztu baitziren Iruñan, Donostian eta Bilbon aurreko astean egindako castingetara. 2014an emitituko den saioan parte hartu ahal izateko azken aukera dute gaur aurkezteuko direnek.\nDenetariko lehiakide bila dabiltza 'El Conquistador del Fin del Mundo'ko arduradunak: kirolariak, sasoi onean dauden pertsonak; ‘txispa’ dutenak etab. Txema Montoya eta Joxean Goñi zuzendariek begiz jo dituzte batzuk. Horrez gain, saioko lantaldeak internet bidez iritsi zaizkien bideoak ere hartuko ditu kontutan.\n'El Conquis'-en harrobia\nBederatzi urte daramatza 'El Conquistador'ek programazioan eta, aurten, 18 urte bete berri dituzten gazte asko aurkeztu da. Umetatik programaren jarraitzaileak diren gazteak dira, eta lehiaketan parte hartzeko irrikaz omen daude. ‘El Conquis’en harrobia badagoela diote programaren arduradunek.\nHain zuzen ere, lehiaketan parte hartzeko, saioa grabatu behar den unean (urrian edo azaroan) libre egotea eta 18 urtetik gorakoa izatea eskatzen dute arduradunek. Saioa bera 2014ko urtarrilean hasiko da telebistan.


Covid-19 koronabirusa: Positiboak Nafarroan, 2021eko otsailak 17\nEgonkortzera egin dute kasuek Nafarroan, betiere 100etik behera\nZehazki, 60 positibo zenbatu dituzte astearte honetan, bezperan baino hiru gutxiago, eta beste bi pertsona hil ditu covid-19ak.\nNafarroako Klinika Unibertsitarioko ZIU gela bat. Argazkia: EFE\nHasiera batean hitzemandako dosien % 50 bidaliko dio Modernak Espainiari otsailean\n71 pertsona hil dira Euskadin azken astean, aurrekoan baino 28 gutxiago\nNafarroan beste bi pertsona hil dira covid-19arekin eta beste 60 kasu atzeman dituzte osasun publikoan, astearte honetan 2.589 proba egin ostean (1.742 PCR eta 847 test antigeno). Hori horrela, positibotasun tasa % 2,3an geratu da.\nAtzoko datuak (60) kontuan hartuta, zazpigarren egunez jarraian atzeman dituzte Foru Erkidegoan ehun positibo berri baino gutxiago.\nAzken orduetan, bezperan baino hiru kutsatze gehiago atzeman dituzte, baina duela astebeteko edo bi asteko datuekin alderatuta, 29 eta 100 kasu gutxiago dira, hurrenez hurren.\nDaturik txikiena igandean atzeman zuten (48), uztaileko mailan, baina eguneko 60 kasuen azpitik ere egon ziren larunbatean (56) eta astelehenean (57).\nAtzo 77 urteko gizonezko bat hil zen eta adin bereko emakume baten heriotzaren berri ere jaso zuten. Hori horrela, 1.087 pertsona hil dira gaitzak jota Nafarroan, eta 50.520 pertsona kutsatu dira birusarekin pandemia hasi zenetik.\nKasu gehien pilatzen dituzten udalerri eta guneei dagokienez, Iruñeko Txantrea auzoa da denen buru, sei positiborekin. Zerrendan bigarren postuan ageri dira Iruñeko Arrosadia eta Donibane auzoak eta Artika eta Irunberri herriak, launa kasurekin.\nForu Gobernuak zabaldutako datuen arabera, atzo 136 pertsona zeuden ospitaleratuta Foru Erkidegoko ospitale sarean. Hala, beste sei lagun ospitaleratu zituzten, baina bat bera ere ez ZIUn. Hala ere, aurreko egunean baino sei pertsona gutxiago daude ingresatuta. 24 daude ZIUn, eta 18 etxeko ospitaleratzean.\nOsasun publikoko osasun profesionalen egoerari dagokionez, 20 pertsona daude gaitzak jota, eta astebetean 12 kutsatze izan dira. 13.000 langile daude guztira.\nKoronabirusak eraginda, 71 pertsona hil dira Euskadin azken astean, aurrekoan baino 28 lagun gutxiago, Eusko Jaurlaritzako Osasun Sailak emandako datuen arabera.Gainera, asistentzia-presioak ere joera positiboa du; izan ere, bederatzi gaixo gutxiago daude zainketa intentsiboetako unitateetan, eta 17 gutxiago, gela arruntetan ospitaleratuta.\nEguneko datuei dagokienez, asteartean 10.874 test diagnostiko egin zituzten, eta 499 positibo atzeman dituzte: 327 Bizkaian, 109 Gipuzkoan, 56 Araban eta zazpi EAEtik kanpokoak.


Nizerolles - Wikipedia, entziklopedia askea.\n46° 05′ 53″ N, 3° 38′ 17″ E / 46.0981°N,3.6381°E / 46.0981; 3.6381Koordenatuak: 46° 05′ 53″ N, 3° 38′ 17″ E / 46.0981°N,3.6381°E / 46.0981; 3.6381\nLa Chapelle, Châtel-Montagne, Isserpent, Le Mayet-de-Montagne eta Molles\n174 (%56.5) 140 (%45.5)\nNizerolles Frantziako udalerri bat da Allier departamenduan dagoena, Auvernia-Rodano-Alpeak eskualdean. 2013an 360 biztanle zituen.\n2007an Nizerolles udalerrian erroldatutako biztanleak 330 ziren. Familiak 140 ziren, horien artean 36 pertsona bakarrekoak ziren (24 bakarrik bizi ziren gizonak eta 12 bakarrik bizi ziren emakumeak), 48 seme-alabarik gabeko familiak ziren, 52 seme-alabarik gabeko bikoteak ziren eta 4 seme-alabak dituzten guraso-bakarreko familiak ziren.\n2007an 184 etxebizitza zeuden, 141 familiaren etxebizitza nagusia ziren, 26 bigarren erresidentzia ziren eta 17 hutsik zeuden. 181 etxeak ziren eta 3 apartamentuak ziren. 141 etxebizitza nagusietatik 102 bere jabearen bizilekua ziren, 33 alokairuan okupaturik zeuden eta 6 doan lagata zeuden; 4 etxek bi gela zituzten, 19 etxek hiru zituzten, 47 etxek lau zituzten eta 71 etxek bost zituzten. 101 etxek euren parking plaza propioa zuten azpian. 65 etxetan ibilgailu bat zegoen eta 63 etxetan bat baino gehiago zituzten.\nNizerolles udalerriko biztanleria-piramidea 2009an .\n2007an lan egiteko adina zuten pertsonak 198 ziren, horien artean 149 aktiboak ziren eta 49 inaktiboak ziren. 149 pertsona aktiboetatik 133 lanean zeuden (78 gizon eta 55 emakume) eta 16 langabezian zeuden (6 gizon eta 10 emakume). 49 pertsona inaktiboetatik 21 erretiraturik zeuden, 12 ikasten zeuden eta 16 "bestelako inaktibo" gisa sailkaturik zeuden.\n2009an Nizerolles udalerrian 143 unitate fiskal zeuden, 344 pertsonek osaturik. Pertsona bakoitzeko diru-sarrera fiskalaren mediana urteko 12.032,5 euro zen.\n2007an zeuden 14 komertzioetatik, 1 janari enpresa zen, 1 material elektrikoaren fabrikazioko enpresa zen, 1 bestelako produktu industrialen fabrikazioko enpresa zen, 2 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 finantziazio enpresa zen, 2 higiezinen enpresak ziren, 2 zerbitzu enpresak ziren eta 1 administrazio publikoko enpresa zen.\n2000. urtean Nizerolles udalerrian 25 nekazaritza-ustiategi zeuden, 1.368 hektarea erabiltzen.\nOrriaren azken aldaketa: 14 martxoa 2021, 09:48.


Etxean jokatuko dute OKE-ko bi talde nagusiek asteburu honetan . diariovasco.com\nEtxean jokatuko dute OKE-ko bi talde nagusiek asteburu honetan\nAzken partida Badajozen berdindu zuten oiartzuarrek. / DV\nHerriko futbolzaleek zorionekoak dira asteburu honetan, izan ere herriko bi talde nagusiek etxean jokatuko dute. Aurreneko partida gaur arratsaldean izango da, 16:00etan hasita. Ohorezko Erregional taldeko jokalariek Martutene izango dute aurrez aurre Karla Lekuona zelaian. Aurreko partidan Ostadarren aurka berdinduta, Txema Fraileren mutilak sailkapeneko zortzigarren koskan daude, 11 punturekin. Martutene taldea, berriz, sailkapenean oso atzean dago puntu bakarrarekin. Hortaz, gaurko arratsaldean zaleen animoek lagunduta hiru puntuak eskuratzen saiatu beharko dute gogoz.\nValentziaren aurka bihar\nBigarren zita nagusia bihar goizeko 12:00etan izango da, Karla Lekuona zelaian. 1. Mailako emakumeen taldeak Valentziaren aurka jokatuko du zortzigarren jardunaldiko neurketa. Ez da xamurra izango valentziarrak mendean hartzea, oraindik ez baitute porrotik ezagutu. Hirugarren koskan daude hamazazpi punturekin, bost partida irabazi eta bi berdinduta. Gari Argoteren taldea, berriz, hamabigarren koskan dago, lau punturekin. Igandean irabaziz gero, taldearen aurreneko garaipena izango litzateke aurtengo denboraldian. Bihar ere zaleen animoak eskertuko dituzte Oiartzun taldeko jokalariek. «Hamabigarren jokalaria izan dadila bihar Karla Lekuonara gerturatzen den zalegoa», azpimarratu dute jokalariek.\nOiartzungo Txinalka Antzerki taldearen eskutik, 'Gure herria' antzezlana datorren asteburuan


Gorlizko hondartzetan jende-pilaketak murrizteko neurriak hartuko ditu Udalak - Gorliz - Hiruka.eus\nGorlizko hondartzetan jende-pilaketak murrizteko neurriak hartuko ditu Udalak\nErredakzioa 2020-05-29 13:32\nNagore Utxupi Gorlizko alkateak sare sozialen bitartez zabaldu duenez, Udalak hainbat neurri ezarriko ditu hondartzetan edukieraren segurtasun-mugak betearazteko. Hala, besteak beste, hareatzarako sarbideak murriztu eta horiek kontrolatzeko udaltzain-laguntzaileak kontratatuko dituztela iragarri du udal-agintariak, baita kamerak instalatu ere.\nAlkateak zabaldutako oharraren arabera, hurrengo neurriak hartuko ditu Udalak hondartzan jende-pilaketak ekiditeko:\nUdaltzain-laguntzaileak kontratatuko dituzte hondartzarako sarbideak kontrolatu eta beharrezkoa denean horiek ixteko.\nHondartzara sartzeko hiru sarbide mantenduko dira, beste denak itxiko dituzte.\nIbilgailuen sarbidea kontrolatuko dute udalerrira sartzeko eta hondartza-gunera joateko.\nTAO enpresagaz komunikazioa mantenduko dute aparkalekuen okupazio-maila zein den jakiteko eta kontrolak aurreikusteko.\nBi komun ezarriko dituzte. Horretarako, garbitzaileak kontratatuko dituzte uneoro garbi daudela bermatzeko eta horietarako sarbidea kontrolatzeko.\nJoan-etorriak kontrolatzeko kamerak ezarriko dira, udal-webgunetik ikusi ahal izango direnak.\nHondartzan gehienez 3 ordu egoteko gomendioa egin dute.\nKirola bainu-ordutegitik kanpo egin ahal izango da soilik.\nUneoro beharrezkoak diren neurriak hartuko direla ohartarazi du alkateak, "unez uneko egoerari aurre egin ahal izateko".


Foru Aldundiaren Museoek «Familiak sarean» proposamen kulturala egin dute, etxeko txikienentzat - Artikulua - Gipuzkoa ETORKIZUNA ORAIN\nTolosako Topic museoak ere bat egin nahi izan du online jarduera hauekin: tailerrak antolatu ditu txotxongiloak gustuko dituzten haur eta helduentzat.\nForu Aldundiaren museo sarea bere plataforma digitaletako edukiak sendotzen ari da, aukera berriak eskaintzeko haien erabiltzaileei; bereziki, gazteenei. Kulturako diputatu Harkaitz Millánek azpimarratu duenez, sareak berebiziko egitekoa bete dezake gazteak eta familiak kulturarekin birkonektatzeko, hainbat eduki eskaniz, baliagarriak izango direnak haien kultura-baliabideak eta ikasketei laguntzekoak aberastearren. Jarduera berriek alternatiba bat eskaini asmo dute; hartara, txikienek familian parte hartu ahal izan dezaten, eta gure museoak modu atsegin eta dibertigarri batean aurkitu ditzaten.\nTolosako Topic nazioarteko txotxongilo museoak ere bat egin nahi izan du berrogeialdia arintzea asmo duten online jarduerekin. Haurrentzako nahiz helduentzako jarduerak eskaintzen ditu.\nEgunero, txotxongilo tailer bat igotzen dute sarea Topic-eko pedagogia-arduradun Junek eta Karmelek. Tailer errazak dira, eta, bertan, txotxongiloak modu erraz eta dibertituan sortzeko jarraibideak ematen zaizkie haurrei.\nGainera, egunero, museoko arduradun Mariak museoko txotxongilo bat aukeratzen du, eta hari buruzko sekretu bat kontatu. Mariona Topic-eko maskotaren laguntzarekin egiten du hori, jarduera are pertsonalagoa izan dadin.\nAzkenik, Karmelek, pedagogia-arduradunetako batek, helduentzako tailer bat prestatu du. Besteak beste txotxongilo egileei, irakasleei edota begiraleei zuzendutako bideo batzuk dira, Zentro Dramatiko Nazionalari esker Madrilgo Sana Sana jardunaldietarako egindakoak; gradualki igoko dira sarera, eta, ondoren, jarraipena izango dute TOPIC+ proiektuan. Igo zen lehenengo bideoak «ospitaleetako pailazoen» zeregin goresgarriaz dihardu.


Mundua eraldatzeko bilduma - Tolosaldea - Tolosaldeko ataria\nMundua eraldatzeko bilduma\nJosu Artutxa Dorronsoro 2020-04-10 09:41\nIkasgelan pilatutako ohartxoekin bilduma bat osatu, eta Hezkuntzaren Soziologia liburua kaleratu berri du Joxi Imaz Bengoetxeak. Hain justu, izen bera duen graduko irakaslea da EHUn. Ibarran jaio zen, eta Iruran bizi da. Hezkuntza “fenomeno soziala” dela irakasten saiatzen dela azaldu du, “garaian garaiko gizarteari eta faktore sozialei lotuta dagoelako”.\nIdeia horri heldu zion liburua idazteko. “Hezkuntza ez da norbere dohainak bilatu eta garatzen laguntzeko tresna. Izateko, sentitzeko eta pentsatzeko rol, arau eta balioak erakustea da hezkuntza; gizarte eta kultura batean bizitzeko prestatzeko tresna da”.\nBehin eta berriz aipatu izan da ikasketa emaitzek lotura zuzena dutela gizarte klaseekin; eskola porrota dago atzean. Imazen ustez, gaur egun ideia hori eraldatzea da soziologoen erronka nagusietako bat. Hezkuntza gizartearekin duen harremanetik aztertu beharra dagoela dio. “Etxetik jakinda doana saritzen du eskolak, eta ezinezkoa da irakasleen haurrek beti etorkinek baino emaitza hobeak lortzea. Horrekin konformatuko gara?”.\nSoziologiak hezkuntzaren azterketa zientifikoari egindako ekarpen nagusiak jasotzen ditu liburuak. “Soziologiak hiru korronte nagusi bereizten ditu”, Imazek azaldu duenez. Batetik, “giza kapitalaren teoria” dago: “Hezkuntzaren bidez, lanerako prestatzeko inbertsio bat egiten da, sistemak merituen bitartez funtziona dezan”. Bestetik, “korrespondentziaren teoria”: “Aurrekoa tranpa bat dela, desberdintasun sozialak ez direla aldatzen, eta eskola kapitalismoaren tresna bat dela diote horiek”. Eta, azkenik, “eraldaketaren teoriak” daude: “Hezkuntzak mundua eraldatzeko balio duela dio teoria horrek, eta botereak hezkuntza kontrolatzeko interes handia badu, zerbaitegatik dela. Horren aldekoa naiz ni”.\nLiburua Hezkuntzaren Soziologia graduko ikasleentzat, Irakasle Eskolakoentzat edota hezkuntzan interesatuta dagoen edonorentzat oso baliagarria izan daitekeela uste du egileak. “Paulo Freire hezitzaile brasildarrak esan bezala, kontzientziazioa lantzeko erabili beharko genuke hezkuntza, mundua ikuspegi kritiko batetik begiratzeko. Alfabetatzea ez da soilik idazten eta irakurtzen jakitea, eta hezkuntza arloko langileak ez dira soilik klaseak dinamizatzen dituzten teknikariak”.\nHezkuntzaren izaera soziala aztertzea eta hezkuntzak eraldaketa soziala bultza dezakeela konturatzea dira liburuaren helburu nagusiak. “Gizarteak markatzen digun rolarekin jokatzen dugu, eta askotan horretara egokitzen amaitzen dugu, hezitzaileak erabakitakoaren arabera. Kontuz ibili behar da estereotipoetan ez geratzeko, ijitoekin gertatzen den bezala”. Imazek bere garaiko arazo sozial nagusiez ere hitz egiten du liburuan. “Mundu mailako desberdintasunak jasotzen ditut liburuan, desberdintasun ekonomikoak eta arazo ekologikoak tartean. “Elkartasunean oinarritutako mundu bat nahi badugu, gure bizitza estiloa zalantzan jarri, eta eskolan informatu eta kontzientziatu beharko litzateke”.\nGaur egun kapitalismoa nagusi dela eta horri buruzko kritikarik apenas egiten dela ere nabarmendu du Imazek. “Ez da azpimarratzen benetako botere gatazkak daudela, eta folklorismoan erortzen gara. Inperialismoari eta kapitalismoari buruz hitz egin beharko litzateke, injustiziak ezagutzeko. Euskal Herrian zapalkuntza linguistiko, kultural eta nazionalez hitz egin beharko litzateke, identitatearen gatazka handia baita. Gurea ez da hizkuntza txikia, indarkeriaren bitartez kanpoko presioek txikitu dutena baizik”. Azkenik, generoari buruz ere mintzatu da liburuan. “Gizarte matxista batean, patriarkatu batean bizi gara, eta lotsagarria da hanka tartean zentimetro batekin edo birekin jaiotzeagatik bizitzan aukera gehiago izatea”.\nHezkuntza eskolaz eta irakasleez harago doan fenomenoa dela aldarrikatu du Imazek. “Profesionalki, pedagogoek eta gizarte hezitzaileek ere hezkuntzan egiten dute lan, oso garrantzitsuak diren alorretan: aniztasun funtzionalean eta bazterketa sozialean. Baina inoiz ez dira izango irakasleak, eta ez dute beharrezko aitortza sozialik izango”. EHUko irakaslearen hitzetan, hezkuntzaren arloan lan egiten dutenek ez dute lotsatu behar autoritate bat izateaz. “Inposizio hitza, agian, itsusia da, baina beti ari gara balio, arau eta ideiak irakasten, baita mundua hobetzen saiatzen garenean ere”.\nImazek garrantzi handia ematen dio pantailen kulturari ere. Pantailak ikusten ikastea eta pantailak ikasteko erabiltzea ezinbestekoa dela dio. “Gaur egun, eskolan baino ordu gehiago igarotzen ditugu pantailei begira. Kontuz ibili behar da, mundu berri bat delako. Funtsezko gauzetarako gakoak galtzen ari gara, eta belaunaldi berriek, memoriarik indartsuena poltsikoan daramatela jakinda, zalantzan jartzen dute beren buruaren garrantzia”. Imazen esanetan, adibidez, guztiek jakin beharko lukete Gernika zer izan zen. “Ez du balio zerbait jakin behar dugunean une oro pantailei galdetzeak. Informazioaren gizartean bizi garela diote askok, baina informazioa ez da automatikoki ezagutza bihurtzen, eta ezagutzaren gizartean ez gaude denok. Dagoeneko ezagutza dutenak ikuskizunaren munduan geratuko direnek baino zuku handiagoa aterako diote informazioaren gizarteari”.\nHezkuntza Ibarra Irura


Debagoieneko mintzalagun taldeetako kideek Laboratorium bisitatu dute - Debagoiena - Goiena.eus\nDebagoieneko mintzalagun taldeetako kideek Laboratorium bisitatu dute\nEneko Azurmendi 2017-01-21 13:43\nBailarako mintzalagun talde guztiak hilabetean behin batzen dira, gaurkoa moduko bisitak edo irteerak egiteko. Izan ere, irteera hauek laguntzen dute mintzalagunen harreman sareak euskaldunak izan daitezen, Maitane Arizabaleta Bergarako mintzapraktika taldeko –Berriketan– koordinatzailearen arabera.\nEsan moduan, hilero egiten dituzte horrelako irteerak, euskara maila hobetzeaz gain, euskal kultura barneratzeko helburuarekin. "Ekintza osagarri hauek, oro har, kultura eta hemen ditugun altxorrak ezagutzeko egiten dira", azaldu du Arizabaletak.\nBi taldetan banatuta egin dute bisita. Izan ere, bisita gidatua egiteko, gehiegi ziren. Lehenengo txandan, Aretxabaletako eta Arrasateko mintzalagun taldeek jaso dute bisita gidatua eta bigarrenean, bergararrek eta elgetarrek. Eskoriatzako eta Oñatiko mintzalagunak ez dira joan. Guztira, bailarako sei herri horietan dago mintzapraktikak egiteko aukera.\nMintzapraktika taldeek euskara hobetzeko helburua dute. "Azken finean, lotsa galtzea da helburua. Ikasi duten euskara hori askatu eta ahalik eta leku gehienetan erabiltzea. Akatsak egiten ikasten da hizkuntza bat. Beraz, talde txiki hauetan praktikatuz, errazago askatzen dira egunerokotasunean" adierazi du Arizabaletak.\nMintzalagun taldeetan izena emateko, arrazoi ezberdinak daudela dio Berriketan taldeko koordinatzaileak. "Batzuk, jaiotzez euskaldun zaharrak baina gerora gaztelaniaz bakarrik egin eta euskara galdu dutenak dira, berreskuratu nahi dutenak, alegia; beste batzuk, euskaldun berriak deritzogunak, besterik gabe, euskara ikasi nahi dutenak dira; azkenik, euskara maila hobetu nahi dutenak ere badaude".\nGuztira, 200 bat dira bailaran\nAipatutako sei herrietako mintzalagun talde guztietan, guztira 200 bat mintzalagun dira eta gaurko bisitan 40 inguruk hartu dute. "Ez da kopuru makala. Hilero elkartzean, batzuk elkar ezagutzen dute dagoeneko", onartu du Arizabaletak.\nAretxabaleta Arrasate Bergara Elgeta


Saint-Julien-sur-Cher - Wikipedia, entziklopedia askea.\n47° 16′ 55″ N, 1° 46′ 26″ E / 47.2819°N,1.7739°E / 47.2819; 1.7739Koordenatuak: 47° 16′ 55″ N, 1° 46′ 26″ E / 47.2819°N,1.7739°E / 47.2819; 1.7739\nLa Chapelle-Montmartin, Langon, Saint-Loup eta Villefranche-sur-Cher\n402 (%52.6) 366 (%47.9)\nSaint-Julien-sur-Cher Frantziako udalerri bat da, Loir eta Cher departamenduan dagoena, Erdialdea-Loira Harana eskualdean. 2013an 746 biztanle zituen.\n2007an Saint-Julien-sur-Cher udalerrian erroldatutako biztanleak 746 ziren. Familiak 297 ziren, horien artean 71 pertsona bakarrekoak ziren (24 bakarrik bizi ziren gizonak eta 47 bakarrik bizi ziren emakumeak), 123 seme-alabarik gabeko familiak ziren, 67 seme-alabak dituzten bikoteak ziren eta 36 seme-alabak dituzten guraso-bakarreko familiak ziren.\n2007an 373 etxebizitza zeuden, 311 familiaren etxebizitza nagusia ziren, 39 bigarren erresidentzia ziren eta 22 hutsik zeuden. Etxebizitza guzti hauek 372etxeak ziren. 311 etxebizitza nagusietatik 273 bere jabearen bizilekua ziren, 35 alokairuan okupaturik zeuden eta 4 doan lagata zeuden; 2 etxek gela bat zuten, 18 etxek bi zituzten, 62 etxek hiru zituzten, 92 etxek lau zituzten eta 137 etxek bost zituzten. 268 etxek euren parking plaza propioa zuten azpian. 122 etxetan ibilgailu bat zegoen eta 165 etxetan bat baino gehiago zituzten.\nSaint-Julien-sur-Cher udalerriko biztanleria-piramidea 2009an .\n2007an lan egiteko adina zuten pertsonak 444 ziren, horien artean 326 aktiboak ziren eta 118 inaktiboak ziren. 326 pertsona aktiboetatik 292 lanean zeuden (159 gizon eta 133 emakume) eta 34 langabezian zeuden (14 gizon eta 20 emakume). 118 pertsona inaktiboetatik 55 erretiraturik zeuden, 30 ikasten zeuden eta 33 "bestelako inaktibo" gisa sailkaturik zeuden.\n2009an Saint-Julien-sur-Cher udalerrian 313 unitate fiskal zeuden, 743 pertsonek osaturik. Pertsona bakoitzeko diru-sarrera fiskalaren mediana urteko 17.692 euro zen.\n2007an zeuden 24 komertzioetatik, 1 janari enpresa zen, 2 bestelako produktu industrialen fabrikazioko enpresak ziren, 4 eraikuntza enpresak ziren, 5 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 2 informazio eta komunikazio enpresak ziren, 1 finantziazio enpresa zen, 2 zerbitzu enpresak ziren, 1 administrazio publikoko enpresa zen eta 4 «beste zerbitzu jarduera batzuk» multzoan sailkatutako enpresak ziren.\n2000. urtean Saint-Julien-sur-Cher udalerrian 9 nekazaritza-ustiategi zeuden, 828 hektarea erabiltzen.\nBNF: 152594920 (data)


Demokrazia eta parte-hartzea Archives - Page 2 of 5 - Kaidara\nJarduera honekin, ikasleek kooperatibismo eta ekimenezko proiektuak martxan jartzeko estrategiak gara ditzaten lortu nahi da; horretara begira, kontua da ikaslea gaitzea, gerora gizartean ahalik eta era eraginkor eta gogo-betegarrienean txerta dadin, curriculuma osatzen duten oinarrizko gaitasunak baliatuz, alor desberdinetako gaiei helduta. Jokaera autonomoko azturak hartzean, negoziatzeko gaitasuna garatzean, konpromisoak bereganatzean, hainbat gunetan parte-hartzeko engaiatzean eta…\nGarapen eta Herritargo Globalerako Hezkuntza (GeHGH) martxan ipinita, Genero-Ekitatea jorratzeko premia nabarmendu nahi izan dugu, egungo arazo sozialak aztertu eta ulertzeko oinarrizko lanabesetako bat delako. Horretan baliatu dugun metodologia InteRed-en “Actúa con cuidados. Transforma la realidad” mobilizazio-kanpainan sartutako “Jóvenes actuando con cuidados” izan da; horren genero-perspektibak eta ikuspegi sozial hezitzaileak, izan ere, gure errealitatearen araberako lan-markoa eratzea ahalbidetu dute.…\nErakusten 11-20 guztira 50 bitartekoak


Bertso Bertsioa Bertso Egunean - bertsoa.eus\nLarunbatean, urtarrilaren 26an 2008-01-22\nBertso Bertsioa Bertso Egunean\nBertsoa/bertsioa, orijinala/kopia, autentikoa/imitazioa, erreproduziblea/irreproduziblea, autoretza/jabetza konpartitua (copyright/copyleft), plagioa, aipuak…\n2008ko urtarrilaren 26an, larunbata, XXXIX. Bertso Eguna antolatuko da Donostian. Era askotako hogeita hamazazpi edizio ezagutu ditu Bertso Egunak (edo Bertsolari Egunak, bietara deitu izan baitzaio) 1967an Uztapideri eskaini zitzaion hartatik hasita. Donostian eta San Sebastian Egunaren inguruan antolatu ohi da, bertako Udalaren babesaz, lehen KTE-ren bidez, orain Donostia Kulturaren bitartez.\n12:00etan, Bertsoa Kalez Kale Alde Zaharrean.\n18:00etan, Bertso Bertsioa Kursaaleko Areto Nagusian.\n21:00etan, afaria eta festa Martin Berasategi Kursaal jatetxean.\nAurtengo Bertso Egunerako hautatutako gaia definitzen erraza ez bada ere, bertsolaritzari eta bertsogintzari estuki lotuta dauden zenbait kontzepturen eta egungo sorkuntza globalean ere eztabaidagai diren zenbaiten inguruan izatea proposatzen dugu. Honakoak lirateke, adibidez, kontzeptuok (zenbait bikote antagonikoak dira berez eta beste zenbaitek ez dute zertan izan): Bertsoa/bertsioa, orijinala/kopia, autentikoa/imitazioa, erreproduziblea/irreproduziblea, autoretza/jabetza konpartitua (copyright/copyleft), plagioa, aipuak…\nKontzeptu orokorregiak diruditen arren bertsogintzari dagokion kasuan ere oso presente daudela esan daiteke. Nitasuna, hau da, nor izatea edo halakoren imitatzaile izatea, adibidez, oso presente legoke. Edo beste hau: Nork sortzen du? Posible al da sortzea aurreko erreferentziarik gabe? Beraz, zein da sortzailea, ni ala gu?…\nAzalpen labur honetatik saioa oso kontzeptuala izan daitekeela ondorioztatzerik badagoen arren, asmoa, bertsoan eta bertsolariengan oinarritutako saioa izatea da (gainerako elementuei uko egin gabe: bideoa, musika, mugikorrak…). Eszenaratzeari buruz ere badugu zenbait ideia: partaideak, bertsolari zein gai-jartzaile, itzaletan mantenduz mikro aurrera joango diren arte (axola du edo ez du nork egiten duen zer?). Nortasunik eta izenik ere ez dute izango, zenbakiz edo kolorez (barra-kode bat bailitzan) izango dira deituak eta publikoaren aurrean agertzen direnean izango dira identifikagarri.\n2.1.- Ekitaldi aurrekoak: 12:00-14:00 / 17:15-17:45\nOrdua : 12:00-14:00\nLekua: Donostiako Alde Zaharra.\nBertsoa Kalez Kale: bertsolariak, soinujoleak eta zaleak.\n2.2.- BERTSO BERTSIOA ekitaldia\nLekua: Kursaaleko areto nagusian\nBertsolariak: 20 bertsolari\nGai-emaileak: 6 gai-jartzaile ezagun\nKolaboratzaileak: Logela taldea\nGidoia eta gaiak: Unai Iturriaga, Maialen Lujanbio, Josu Goikoetxea eta Xabino San Sebastian.\n2.3.- Afaria eta festa Kursaalen\nLekua: Martin Berasategi Kursaal


Irekia Eusko Jaurlaritza - Gobierno Vasco :: 31 milioi euro hezkuntza premia bereziak dituzten ikasleen unitateak sortzeko, itunpeko ikastetxeetan (Gobernu Bilera 2017-06-27)\n31 milioi euro hezkuntza premia bereziak…\n<img src="https://www.irekia.euskadi.eus/uploads/cover_photos/39763/original/logoconsejo.jpg" style="max-width:100%" alt="" />\n2016-2017 ikasturtean, 562 profesional arduratu dira hezkuntza premia bereziak dituzten ikasleez deialdi honen bidez\nGobernu Kontseiluak gaurko bilkuran onartu du, Hezkuntza Sailburuak proposatuta, 2017-2018 ikasturterako hezkuntza berezirako unitateak zehaztu ditzaten itunpeko ikastetxeei dei egiten dien Agindua.\n31.067.525,08 euroko kopuru osoa duen deialdi hau, Euskadin Lehen Hezkuntza edo Derrigorrezko Bigarren Hezkuntza eskaintzeko baimenduta dauden itunpeko ikastetxeei zuzendua da, hurrengo ikasturterako ituntzeko unitateak zehaztu ditzaten ondorengo ataletan: Lehen Hezkuntza eta Derrigorrezko Bigarren Hezkuntza berezi irekian, berariazko hezkuntza-errefortzuko proiektuetan eta curriculum-aniztasunaren bidez ikaskuntza eta errendimendua hobetzeko programetan.\nDeialdi honen bidez, itunpeko ikastetxeetan Lehen Hezkuntzan eta DBHn ari diren eta hezkuntza premia bereziak dituzten ikasleei arreta emateko beharrezko diren profesionalak finantzatzen ditu Hezkuntza Sailak.\nAmaitu berri den 2016-2017 ikasturtean, Lehen Hezkuntza berezi irekian 227 gela itundu dira, eta beste 210 gela Derrigorrezko Bigarren Hezkuntza irekian. Unitate horietan, orotara, 5.028 ikasle batu dira. Ikasle horiez arduratzeko, Pedagogia Terapeutikoko 437 irakasleren lana finantzatu du Hezkuntza Sailak.\nEra berean, berariazko hezkuntza-errefortzuko 73 proiektu, eta curriculum-aniztasunaren bidez ikaskuntza eta errendimendua hobetzeko 52 programa ere itundu dira aurreko ikasturtean, Derrigorrezko Bigarren Hezkuntzan. Programa hauetarako hezkuntzako 125 profesional aritu dira lanean, hauek ere deialdi honen bidez finantzatuak.\nHezkuntza berezi irekia: Lehen Hezkuntzan zein DBHn, hezkuntza premia bereziak dituen ikaslea bere ohiko ikasgelan egon ohi da, ingurune normalizatu eta inklusiboan, eta ingurune horretan jasotzen du pedagogia terapeutikoko irakasleen laguntza. Horrela ulertu behar da “irekia” kontzeptua. Batez ere, desgaitasunen batetik edo jokabide-nahasteetatik eratorririko hezkuntza premia bereziak dituzten ikasleak izan ohi dira, ikasteko zailtasunak dituztenak, hezkuntza-sisteman berandu sartu direnak, edo arreta-faltagatik desoreka dutenak, besteak beste.\nBerariazko hezkuntza-errefortzuko programek errefortzu-irakaslez hornitzen dituzte Derrigorrezko Bigarren Hezkuntzako zentroak, ikasle guztien osoko prestakuntzan eragingo duten hezkuntza-jardunbideak antolatzeko aukera izan dezaten. Bereziki, gizarte-egoera kaltetuekin lotuta beren curriculum-erreferentziarekiko atzerapena agertzen duten edota eskola-girora egokitzeko zailtasun larriak dituzten ikasleei zuzentzen zaie programa. Hau da, DBHko lehenengo eta bigarren mailakoak izanik, Lehen Hezkuntzako curriculum-erreferentzia agertzen duten ikasleei zuzentzen zaie. Programa honen baitan, ikasleek ikasgela arruntean ikasiko dute, beren ikaskideen irakaste-ordutegi berean.\nBestalde, Curriculum Aniztasunaren bidez ikaskuntza eta errendimendua hobetzeko programetan, aurrekoetan ez bezala, berariazko taldeak sortzen dira ikastetxeetan. DBHko hirugarren nahiz laugarren mailako ikasleei zuzentzen zaizkie, eta Derrigorrezko Bigarren Hezkuntzako diplomadun-titulua lortzera bideratzen dira. Hain zuzen, DBHn matrikulatutako ikasle guztiek titulua lortzea bilatzen du; hartara, ikasketekin modu normalduan jarraitu ahal izan dezaten. Horretarako, 8-15 ikasle arteko taldeak eratzen dira institutuetan, eta curriculum-arloen bitartez irakasten dira ikasgaiak talde horietan: batetik, hizkuntzen eta gizartearen arloa; bestetik, zientzia eta teknologiarena. Arlo bakoitzean, erreferentziako irakasle bat ezartzen da eta hark antolatzen ditu esparru horretako ikasgaiak, modu globalagoan antolatu ere, arloko ikuspegi batetik. Hala, ikasleek bizitzan aurrera egiteko beharrezko gaitasunak bereganatuko dituzte arlo bakoitzean, eta ez dute horrenbeste jardungo ikasgaien eduki oso espezifikoei lotutakoetan.\nAGINDUA, 2016ko uztailaren 12koa, Hezkuntza, Hizkuntza Politika eta Kulturako sailburuarena, zeinaren bidez dei egiten baitzaie itunpeko ikastetxe pribatuei ituntzeko unitateak zehaztu ditzaten Lehen Hezkuntza eta Derrigorrezko Bigarren Hezkuntza berezi irekian…\nAGINDUA, 2017ko uztailaren 27koa, Hezkuntzako sailburuarena, hezkuntza-premia bereziko ikasleak eskolatzen dituzten eta 2017-2018 ikasturterako Hezkuntza Laguntzako Espezialistak kontratatu behar dituzten itunpeko ikastetxe pribatuetarako laguntzetarako deia…\n61/2018 DEKRETUA, apirilaren 24koa, zeinaren bidez aldatzen baita Euskal Autonomia Erkidegoko ikastetxeetan hezkuntza-premia bereziak dituzten ikasleei laguntzeko irakasle ez diren lan-kontratudun langileen lanpostuen zerrenda onartzen duen Dekretua.


Sukaldaritza eta jantokia handitzea San Frantzisko haurtzaindegian | Tau Fundazioa\nSan Frantzisko haurtzaindegia Bonaoko Brisas del Yuna auzoan dago, maila soziokultural eta ekonomiko baxuko gunea. Frantziskotar Ordenaren ekimenez sortu zen egonaldia, lan egiten duten amek istripuak, gehiegikeriak eta desnutrizioa saihesteko seme-alabak uzteko leku fidagarri eta seguru bat sortu behar zutelako. Arreta jasotzen duten haurren kopurua handitu denez, sukaldea eta jangela zabalagoa behar dira; izan ere, egungoak 50 umeri estaldura emateko eraiki ziren eta gaur egun 117 umeri ematen zaie zerbitzua. Gainera, eraikuntza horrekin inguruko komunitateetako 50 haur gehiagori eman ahal izango zaie estaldura.\nHelburu orokorra:Proiektuaren hartzaile nagusiak diren haurrei kalitatezko elikadura-zerbitzua eskaintzeko beharrezko egitura eta ekipoak dituen sukaldea eta jangela hartuko dituen azpiegitura bat eraikitzea/handitzea\nHelburu espezifikoa:proiektuaren hartzaile nagusiei kalitatezko elikadura-zerbitzua eskaintzea\nEraikuntzarako lursailak eta planoak jasotzea.\nSukaldea eta jangela zabalak eraikitzea, ondo funtzionatzeko eta elikagaiak prestatzeko.\nElikagaiak ondo biltegiratzeko biltegia eraikitzea.\nAstelehenetik ostiralera haurren egonaldira joaten diren komunitateko eta inguruko komunitateetako 167 umeri gehienez ere janari orekatua eta elikagarria eskaintzea.


Zabaldu dezagun zabaldu! • ZUZEU\nBadirudi Zabaldu.comek azken aldi honetan Diggen norabide bera daramala: geroz eta bizitza gutxiago, geroz eta interes gutxiago berrietan eta eztabaida urriak. Agian nire sentipena da, eta ez da erreala. Zabaldu.com orain dela 1542 egun jaio zen. Egun hartatik 5.190 berri argitaratu ditu eta horietako askotan aitzindari izan da, paperezko egunkarien internet edizioak baino azkarragoa.\nAgian beti erritmo berbera izan du, egunero 4-5 berri bidali eta ia gehienak zabaltzeko erritmo hori. Ez dut ikerketa sendorik egin gaiaren inguruan. Baina ezin dugu ukatu gaur egun Twitter edo Facebook bezalako erramintekin askoz azkarrago egiten dela informazio trukea. Aski da Twitterren hiru komunikabide jarraitzea guztiz gaurkotua egoteko.\nZabaldu, Digg bezala edo gaztelerazko Meneame bezala ez da bakarrik berriak bidaltzeko plataforma bat. Sare sozial bat ere bada eta, horregatik , garrantzitsua da berriak bidaltzeaz gain hauek komentatu, eztabaidatu eta zabaltzaileen artean erlazioak sortzea. Ildo horretan Zabaldu atzean geratu da: ezin dira komentarioak bozkatu, ez hauek zuzenean lotu eta, horrek, eztabaidatzeko grinarik ez du pizten.\nBestetik irudia ere atzean geratu da. Gaur egun askoz grafikoagoak dira berriak bidaltzeko sistema hauek: argazkiak zuzenean txertatzen dituzte, mapa batean kokatu ahal dira berriak… grafikoki erakargarriagoak dira. Eta horrek jende berria gurera ekartzeko aukera ere ematen du.\nNik ez dut zabaldu itxi dadin nahi. Horregatik zabaldu zabaltzeari ekin diot. Egunero ikusten ditudan berri, webgune eta blog interesgarriak bertara bidaliko ditut, nahiz eta horrek erabiltzaile batzuengan informazio “gaindosia” sortu. Zabaldu ez da egunero 4-5 berri izateko leku bat, aktualitatea eta interneten dauden gai interesgarriak jarraitzeko leku bat baizik. Bakoitzaren esku dago hori egitea… zabaldu zabaltzea denon ardura ere bada!\nIrudia | Zabaldu dezagun zabaldu | Teketen | Creative Commons By SA\nberriak, sare-sozialak, zabaldu\n2 pentsamendu “Zabaldu dezagun zabaldu!”-ri buruz\nArdazka 2010-06-16 22:35\nOrokorrean ados nago Galderrekin, baina gogoeta batzuk gehituko dizkiot.\nIa egunero sartzen naiz Zabaldun, bai lehen orrian dauden berriak, bai ilaran daudenak irakurtzera.\nOso noizbehinka bidaltzen dut albiste bat. Oso gauza kuriosoa zapatu honetan pasa zitzaidan. 29ko grebaren berria bidali nuen, mania ta ordu gutxira, ta asteburuan jende gutxi sartzen dela eta, berria ez zen lehen orrira astelehenerarte pasa, ta 3garren edo 4garren postuan agertu zen klaro. Ta uste dut berri oso garrantzitsua zela, ta logikak esaten dit bozka asko jaso behar zituela lehen egun horietan, baina ez. Horrek mugimendu falta nabarmentzen du zabaldun.\nBestetik, Galder, baduzu zabalduko bisiten daturik? Ondo legoke jakitea zenbat bisita dituen zabalduk, horien ze ehunekok bozkatzen duen (anonimoak badira ere) ta horietatik zenbatek ezagutzen dituen “ilararako albisteak”.\nAdos nago ere teknologikoki (eta estetikoki ere) pixkat obsoleto geratu dela. Horri heldu beharko litzaioke.\nBaina hala ere, ez dakit nahiago dudan amediogas dabilen zabaldu hau, edo zoroetxe bat den eta lobbyz josita dagoen meneame.\nzuzeu.com — zelan zabaldu euskarazko edukiak? 2010-06-22 13:11\n[…] zabaldu dezagun zabaldu Galder Gonzalezen artikulua Zuzeu.com honetan […]


Kopan bezala galdu du Superkopan | Kirola | Berria\nEmma Boada jaurtiketa bat egiten atzoko partidan. BERA BERA Tamaina handiagoan ikusi\nHirugarrenez jarraian aho zapore txarrarekin ekin dio Bera Berak sasoiari: Espainiako Superkopa galduta. Elxek 18-23 irabazi zion atzo, Torrelavegan (Espainia). Partida kaskarra jokatu zuten donostiarrek. Ez zen ohiko Bera Bera ikusi. Defentsan ez zuen sendotasunik izan, eta, horren ondorioz, ezin izan zuen kontraerasoa baliatu. Badu zer hobetua.\nBera Berari kosta egiten zaio sasoiari martxa hartzea, eta atzo beste behin antzeman zen. Aurreko denboraldian, Herrialde Katalanetako taldeak utzi zuen Espainiako Kopatik at, finalerdietan. Atzoko neurketak antzeko bilakaera izan zuen. Bera Berak orduko gabeziak erakutsi zituen, eta Elxek, indarguneak.\nLehen minutuetan zehaztasuna falta izan zitzaien bi taldeei, Ohikoa da hori denboraldi hasieran: baloi galerak, jaurtiketa okerrak... Ia bosgarren minutuan iritsi zen neurketako lehen gola: Elxek sartu zuen. Baina Bera Berak berehala erantzun zuen, Maria O'Mullonyren gol batekin.\nKataluniarrak tinko aritu ziren defentsan, eta, Kopan bezala, partidaren erritmoa ezartzen jakin zuten. Defentsatik abiatuta egin zuen. Bera Berak korrika egitea saihestu zuen, eta baloiak galtzera behartu. Deseroso zegoen Imanol Alvarezen taldea, ez baitzuen zulorik topatzen aurkariaren defentsan. 3-7 ari ziren galtzen hasierako minutuetan.\nKontraerasoak lotu ezinik aritu ziren donostiarrak. Hasieratik aritu ziren argitasunik gabe erasoan, eta horrek defentsako lanean izan zuen gero isla. Lehen zatiko erdialde horretan ez zuten lortu hiruzpalau golen aldea murriztea. Alderantziz. seira igo zuen aldea Elxek: 7-13. Zazpi metroko jaurtiketei esker eutsi zion Bera Berak. Lehen sei goletatik lau modu horretara sartu zituen. Adriana Cardosok egin zituen guztiak. Alvarezek hutsartea eskatu zuen, partida maldan gora ikusi baitzuen. Taldea argitasunik gabe ari zen. Elx, berriz, kontrakoa. Pibotean Lysa Thcaptchet nafarrak, ondo erakarri zuen Bera Beraren defentsa, duen garaiera baliatuz. Horrek aukera ematen zien bere taldeko erdiko jokalariei urrutitik jaurtiketa argiak egiteko.\nBigarren zatian ere ezin\nSei gol atzetik joan ziren donostiarrak atsedenaldira: 8-14. Partidari buelta emateko defentsa hobetu beharra zuten, baloiak berreskuratu eta kontraerasoan irteteko. Izan ere, hori da Bera Beraren ezaugarri nagusia, eta atzo, lehen zatian, ez zuen bakar bat ere egin.\nBigarren zatiari beste bizitasun batekin ekin zion, defentsan gehiago asmatuz. Alvarezek, gainera, Maddi Aalla jarri zuen atean, eta pare bat gelditu on egin zituen. 37. minutuan lortu zuen lehen kontraerasoa lotzea Bera Berak.\nBaina Nicol Morales atezainaren geldituei esker, Elxek abantailari eustea lortu zuen. Gainera, Bera Berak aldea laura jaisteko aukera izan zuenean, Maitane Etxeberriak kontraeraso argia huts egin zuen. Elxek, berriz, asmatu egin zuen, eta zazpira igo zuen aldea: 11-18.\nHortik aurrera nahi eta ezin aritu zen. Minutuak aurrera joan ahala, Alvarezek arriskatu egin zuen. Erasoan, atezaina kendu eta zazpi jokalarirekin aritu zen. Baina hori ere ez zen konponbidea izan. Elxek pare bat gol egin zituen atea hutsik zegoela baliatuz, eta, gainera, Bera Bera baloiak galtzen hasi zen, eta amorruaren poderioz akatsak egiten. June Loidi eta Emma Boada izan ziren zertxobait asmatu zutenak. Baina alferrik. Aurreko sasoia izan beharko du buruan Donostiako taldeak: Superkopa galtzen hasi, eta liga irabazi zuen.


Marte - Vikidia\nMarte, Hubble teleskopio espazialetik ikusita.\nMarte eguzki-sistemako planeta bat da, Eguzkitik hasita laugarrena (hirugarrena, Lurra da); eguzkitik 227.936.637 km-ra dago. Erromatarren mitologiako Marte izeneko gerra-jainkoaren izena ipini zioten, kolore gorrixka duelako.\nLurretik Martera dagoen distantzia asko aldatzen da planeten kokapenaren arabera: elkarrengandik urrunen daudenean, planeta bien artean eguzkia dagoenean, bien arteko distantzia ia 400 milioi km-koa izan daiteke; aldiz, bi planetak elkarrengandik hurbilen daudenean, distantzia hori 55 milioi km-koa izaten da.\nMarteko grabitatea Lurrekoa baino hiru aldiz ahulagoa da. Planeta lehorra eta solidoa da, baina noizbait ura edo ozeanoak izan zituela uste da. Orbita oso bat egiteko, 24 ordu eta 37 minutu erabiltzen ditu: Lurrak bezala ia.\nMartek bi ilargi ditu: Phobos eta Deimos, noizbait asteroideak izandakoak.\nAurpegi bat Marten?[aldatu | aldatu iturburu kodea]\n1976. urtean, gizakiek Martera bidalitako espazio-zunda (goiko argazkian ikusten denaren antzeko esplorazio-gailu) batek argazki ospetsu batzuk egin zituen; bertan, eskultura erraldoi baten aurpegia ikusi zuten pertsona askok; izaki adimentsuek egindako zerbait zela pentsatu nahi izan zuen jende askok. Baina argazki haiek ez ziren oso onak; geroago, 1998, 2001 eta 2002. urtean, beste zunda batzuk bidali ziren bertara, eta argi eta garbi ikusi zen mendi bat besterik ez zela.\nOrrialdearen azken aldaketa: 9 abuztua 2018, 19:24.